hotchpotch/miracl-hf-unified huggingface dataset:
কন্যা (তারকামণ্ডল)
"জ্যোতিষ শাস্ত্রের আলোকে কন্যা রাশি সম্বন্ধে জানতে হলে দেখুন: কন্যা রাশি (জ্যোতিষ শাস্ত্র)"
কন্যা জ্যোতিবিজ্ঞানের একটি তারকামণ্ডল। এর প্রতীক হল ♍ । এটি পশ্চিমে সিংহ এবং পূর্বে তূলা তারকামণ্ডলের মাঝে অবস্থান করে থাকে। এটি মহাকাশে দ্বিতীয় বৃহত্তম তারকামন্ডল।
তারামণ্ডল
তারামণ্ডল (Constellation) পৃথিবী থেকে দৃশ্যমান মহাকাশ বা আকাশের ৮৮টি ভাগের যেকোন একটি ভাগের নাম। আধুনিক কালে সমগ্র খ-গোলক-কে ৮৮টি ভাগে ভাগ করা হয়েছে যার প্রতিটিতে বিভিন্ন তারাসমূহ অবস্থান করে। মাঝেমাঝে এই শব্দটি কিছু তারার সমষ্টি বোঝাতেও ব্যবহৃত হয়। কিছু তারা মিলে একটি নির্দিষ্ট কাঠামো তৈরি করলে তাকে তারামণ্ডল হিসেবে অভিহিত করা হতো অনেক কাল আগে থেকেই। বিভিন্ন সময়ে বিভিন্নভাবে এই তারামণ্ডলসমূহের সংখ্যা নির্ণয় করা হয়েছে। এর মধ্যে টলেমির পদ্ধতিটি বেশ গুরুত্বপূর্ণ ছিল। তবে বর্তমানে ৮৮টি ভাগের অস্তিত্বকেই ধ্রুব ধরা হয়। যে তারামণ্ডলগুলো বেশ পরিচিত সেগুলোতে এমনকিছু উজ্জ্বল তারা থাকে যারা একটি সুস্পষ্ট কাঠামো গঠন করে। অবশ্য বেশির ভাগ মণ্ডলগুলোর তারাই ক্ষীণ।
ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) আকাশকে ৮৮টি ভাগে ভাগ করেছে যার প্রত্যেকটির রয়েছে সুস্পষ্ট সীমারেখা। এর ফলে এখন পৃথিবী থেকে দৃশ্যমান মহাকাশের প্রতিটি স্থানই কোন না কোন তারামণ্ডলের মধ্যে পড়ে। খ-গোলকের উত্তর গোলার্ধে অবস্থিত তারামণ্ডলসমূহের নামকরণ ও বিভাগ মূলত প্রাচীন গ্রিক প্রথা অনুসারেই করা হয়েছে। মধ্যযুগীয় জ্যোতির্বিজ্ঞানের প্রভাবও এতে রয়েছে। এছাড়া রাশিচক্রের চিহ্নসমূহও এতে অন্তর্ভুক্ত হয়েছে।
১৯৩০ সালে ইউজিন ডেলপোর্টে প্রথম তারামণ্ডলসমূহের সীমারেখা চিহ্নিত করেন; একই সাথে তিনি বিষুবাংশ এবং বিষুবলম্বের রেখাসমূহের সাপেক্ষে এই সীমারেখাগুলো চিহ্নিত করেন। তিনি অবশ্য বি১৮৭৫.০ ইপকের জন্য এই সীমারেখাগুলো চিহ্নিত করেছিলেন। তখনকার সময়ে বেঞ্জামিন এ. গউল্ড একটি প্রস্তাবনা পেশ করেন যার ভিত্তিতে ডেলপোর্টে তার কাজের ভিত্তি স্থাপন করেছিলেন। এতো আগের সময়ের জন্য সীমারেখা চিহ্নিতকরণের ফলে যা হয়েছে তা হল; বিষুবন বিন্দুসমূহের অয়নচলনের জন্য একটি আধুনিক তারা চিত্রে (উদাঃ জে২০০০ ইপকের জন্য) এই সীমারেখাগুলো অনেকটা বেঁকে যায় যার ফলে আর তা সমান্তরাল বা উল্লম্ব থাকে না। যত সময় যাবে এই বেঁকে যাবার পরিমাণ আরো বেড়ে যাবে।
টলেমি
ক্লডিয়াস টলেমিয়াস (Claudius Ptolemy) (প্রাচীন গ্রিক: "ক্লাউদিওস্‌ প্তোলেমাইওস্‌" ; c. ৯০ – c. ১৬৮), যিনি টলেমি নামে সমাধিক পরিচিত, একজন গ্রিক গণিতবিদ, ভূগোলবিদ, জ্যোতির্বিদ, ও জ্যোতিষ।। তিনি রোম-শাসিত মিশরের ইজিপ্টাস নামক প্রদেশের অধিবাসী ছিলেন। ধারণা করা হয় যা, তাঁর জন্ম মিশরেই।
বিশ্বাস করা হয় তিনি রোমান শাসনাধীন মিশরের থিবেইড এর টলেমেইস হারমিওউ শহরে জন্মগ্রহণ করেন। থিওডোর মেলিটেনিওটিস প্রস্তাবিত এই তত্ব সঠিক হতেও পারে। কিন্তু এটি নতুন ও অসমর্থিত প্রস্তাব।
ক্যালাবি-ইয়ো বহুধা
ক্যালাবি-ইয়ো বহুধা হলো এক বিশেষ ধরনের বহুধা। গণিতের নানা শাখা যেমন: বীজগণিতীয় জ্যামিতি এবং তত্ত্বীয় পদার্থবিজ্ঞানে এর দেখা মেলে। বিশেষতঃ স্ট্রিং তত্ত্বে অনেকসময় স্থান-কালের বাড়তি মাত্রাগুলো (মোট ১০টি মাত্রার মধ্যে দৈর্ঘ্য, প্রস্থ, উচ্চতা ও সময় পরিচিত এই ৪টি বাদে বাকি ৬ টি) ষড়মাত্রিক ক্যালাবি-ইয়ো ম্যানিফোল্ডের আকারে থাকে বলে মনে করা হয়।
ধারণা করা হয় যে, ষড়মাত্রিক ক্যালাবি-ইয়ো বহুধার অন্তর্গত গহ্বর-এর সংখ্যার উপর মৌল-কণিকা গোত্রের সংখ্যা সরাসরিভাবে নির্ভর করে। যেহেতু এরকম গোত্রের সংখ্যা ৩, তাই ৩টি গহ্বরবিশিষ্ট ষড়মাত্রিক ক্যালাবি-ইয়ো ম্যানিফোল্ডগুলোই স্ট্রিং তত্ত্বে আকর্ষণীয় বলে বিবেচিত হয়ে থাকে।
এই বিশেষ বহুধার ধারণার প্রবক্তা ইউজেনিও ক্যালাবি ও শিং-টাং ইয়ো এর নামে এর নামকরণ করা হয়েছে।
ক্যালাবি-ইয়ো মুখ্যপাতা 
এটি একটি ইন্টার‌্যাক্টিভ উৎস যেখানে ক্যালাবি-ইয়ো বহুধা-এর অনেক উদাহরণের বর্ণনা দেয়া হয়েছে এবং যেসব ভৌত তত্ত্বে এগুলির আবির্ভাব ঘটে তাও উল্লেখিত হয়েছে।
হে রাম
হে রাম ভারতের একটি দ্বিভাষী চলচ্চিত্র (তামিল এবং হিন্দি) যেটি ২০০০ সালের ফেব্রুয়ারি ১৮ তারিখে মুক্তি পায়।
রঞ্জনবিদ্যা
রঞ্জনবিদ্যা () চিকিৎসাবিজ্ঞানের একটি বিশেষায়িত ক্ষেত্র যেখানে চিকিৎসাবৈজ্ঞানিক চিত্রগ্রহণ বা মেডিকাল ইমেজিং-এর মাধ্যমে রোগ শনাক্তকরণ ও এর চিকিৎসা করা হয়। আদিতে এক্স-রশ্মি বা রঞ্জনরশ্মি মেশিন এবং অন্যান্য বিকিরিক যন্ত্র থেকে নিঃসৃত তড়িৎচুম্বকীয় শক্তি ব্যবহার করে চিকিৎসার শরীরের অভ্যন্তরীণ অঙ্গপ্রত্যঙ্গের চিত্রগ্রহণকেই রঞ্জনবিদ্যা বোঝাতো। আজও কেবল এক্স-রশ্মি বা রঞ্জনরশ্মি চিত্রগ্রহণে ব্যবহৃত হলে তাকে ইংরেজিতে Roentgenology বলে। তবে আধুনিক যুগে চিকিৎসাবৈজ্ঞানিক চিত্রগ্রহণ কেবল এক্স-রশ্মির মাধ্যমেই সম্পন্ন হয় না। উচ্চ কম্পাঙ্কের শব্দ তরঙ্গ, চৌম্বকক্ষেত্র এবং তেজস্ক্রিয় বিকিরণ, ইত্যাদিও ব্যবহার করা হয়।
পাকান্ত্রবিদ্যা
পাকান্ত্রবিদ্যা বা গ্যাস্ট্রোএন্টেরোলজি (Gastroenterology) চিকিৎসা শাস্ত্রের একটি বিশেষজ্ঞ শাখা যার বিষয়বস্তু হলো পরিপাক তন্ত্র অর্থাৎ মানুষের মুখ গহ্বর থেকে মলাধার অবধি বিস্তৃত পাকান্ত্র নালীর রোগ, সমস্যা ও অস্বাভাবিকতা। যে চিকিৎসক এ সম্পর্কিত সমস্যা নিয়ে কাজ করেন তাকে অন্ত্রবিদ বা পাকান্ত্রবিদ বলে।
এডিস মশা
এডিস এক প্রকার মশা। ডেঙ্গু ও পীত জ্বরের মতো মারাত্মক দুটি রোগের বাহক।
মৌল-কণিকা গোত্র
আবিষ্কৃত মৌলগুলিকে বৈশিষ্ট্যের উপর ভিত্তি করে যেমন পর্যায় সারনীতে সাজানো হয়েছে, তেমনি মৌলিক কণিকাসমূহকে এদের বৈশিষ্ট্যের ভিত্তিতে ৩টি গোত্রে ভাগ করা হয়েছে। এগুলি নিচে বর্ণনা করা হলো: (প্রোটনের ভরকে একক ধরে)
কিছু লক্ষণীয় বিষয়ঃ
ফ্রাক্টাল
১৯৭৫ সালে বেনোয়া মানডেলব্রট "ফ্রাক্টাল" নামটি উদ্ভাবন করেন। শব্দটি ল্যাটিন "ফ্রাক্টাস" থেকে নেয়া হয়েছে, যার অর্থ "ভাঙ্গা" বা "চিড়-ধরা"।
সাধারণভাবে, ফ্রাক্টাল হলো এমন এক আকার যা পুনরাবৃত্তির মাধ্যমে গঠিত বা স্বানুরূপ, অর্থাৎ এটা এমন এক আকার যা যেকোন মাত্রায়ই পরিবর্ধিত করা হোক না কেন, সর্বদাই অনুরূপ দেখাবে। এজন্যে এদেরকে প্রায়ই "অসীমরকম জটিল" বলে অভিহিত করা হয়ে থাকে। গণিতবিদেরা ফ্রাক্টালকে একরকম জ্যামিতিক বস্তু হিসাবে বিবেচনা করেন এবং নিম্নোক্তভাবে সংজ্ঞায়িত করে থাকেন:
"ফ্রাক্টালের" এর সব বা অধিকাংশ বৈশিষ্ট্য থাকে। (ফ্যালকোনার(১৯৯৭) দেখুন)।
সব স্বানুরূপ বস্তু কিন্তু ফ্রাক্টাল নয় — যেমন: বাস্তব রেখা (একটি ইউক্লিডিয়ান সরল রেখা) গাণিতিকভাবে স্বানুরূপ এবং দেখতে সহজাত হলেও অন্যান্য অধিকাংশ বৈশিষ্ট্য না থাকায়, এটা ফ্রাক্টাল নয়।
ফ্র্যাক্টালের গণিত প্রথম প্রতিষ্ঠা পেতে শুরু করে সপ্তদশ শতাব্দীতে যখন দার্শনিক ও বিজ্ঞানী গটফ্রিড লাইবনিৎস পৌনঃপুনিক আত্ম-সাদৃশ্য নিয়ে চিন্তা-ভাবনা শুরু করেন। অবশ্য লাইবনিৎসের একটি ভুল হয়েছিল। তিনি ভেবেছিলেন কেবল সরল রেখাই আত্ম-সদৃশ হতে পারে যা সঠিক নয়।
এরপর এ বিষয়ে আর তেমন কোন অগ্রগতি হয়নি।
ঈগলস (ব্যান্ড)
ঈগ্‌ল্‌স মার্কিন যুক্তরাষ্ট্রের এক সুবিখ্যাত রক ব্যান্ড। এটি ১৯৭১ সালে লস অ্যাঞ্জেলেসে প্রতিষ্ঠিত হয়। এর প্রতিষ্ঠাতা সদস্যরা ছিলেন গ্লেন ফ্রে (গিটার ও ভোকাল), ডন হেন্‌লি (ড্রাম ও ভোকাল), বার্নি লিডন (গিটার ও ভোকাল) এবং র‍্যান্ডি মেইসনার (বেজ গিটার ও ভোকাল)। তাদের সবচেয়ে জনপ্রিয় গানের মধ্যে রয়েছে হোটেল ক্যালিফোর্নিয়া, টেইক ইট ইজি, টেকিলা সানরাইজ, ইত্যাদি। পাঁচটি শীর্ষ একক গান, ছয়টি শীর্ষ অ্যালবাম, ছয়টি গ্র্যামি পুরস্কার ও পাঁচটি আমেরিকান মিউজিক পুরস্কারপ্রাপ্ত ঈগলস ১৯৭০-এর দশকের সবচেয়ে সফল সঙ্গীত দল। বিংশ শতাব্দীর শেষের দিকে তাদের দুটি অ্যালবাম 'দেয়ার গ্রেটেস্ট হিট্‌স (১৯৭১-১৯৭৫) ও হোটেল ক্যালিফোর্নিয়া রক ইতিহাসের শীর্ষ ২০ বহুল বিক্রিত অ্যালবামের তালিকায় স্থান করে নেয়। হোটেল ক্যালিফোর্নিয়া "রোলিং স্টোন"-এর "সর্বকালের সেরা ৫০০ অ্যালবাম" তালিকায় ৩৭তম স্থান অধিকার করে এবং ব্যান্ড দলটি এই ম্যাগাজিনের ২০০৪ সালে করা সর্বকালের সেরা ১০০ শিল্পী তালিকায় ৭৫তম স্থান অধিকার করে।
গুয়াম
গুয়াম প্রশান্ত মহাসাগরের পশ্চিমাংশের একটি দ্বীপ। এটি মার্কিন যুক্তরাষ্ট্রের অধীন। এখানে দ্বিতীয় বিশ্বযুদ্ধের সময় জাপান ও মার্কিন নৌবাহিনীর মধ্যে তুমুল যুদ্ধ সংঘটিত হয়েছিল।
এখানকার আদি অধিবাসী হলো চামোরো নামক জনগোষ্ঠী। তারা প্রায় ৪,০০০ বছর আগে এখানে বসতি স্থাপন করে। এটি মারিয়ানা দ্বীপপুঞ্জের বৃহত্তম ও সর্ব দক্ষিণের দ্বীপ। এর রাজধানীর নাম হাগাত্না (পূর্বে আগানা নামে পরিচিত ছিল)। গুয়ামের অর্থনীতি মূলত পর্যটন-নির্ভর। এছাড়া এখানে মার্কিন সামরিক বাহিনীর একটি গুরুত্বপূর্ণ ঘাঁটি অবস্থিত।
== ইতিহাস গুয়াম হ্ ল পশ্চীম প্রশান্ত মহাসাগ্ রে অবস্ সথিত এক্ টি দ্বীপ্ রাষ্ট্র ।
মজ্জাকোষার্বুদ
মজ্জাকোষার্বুদ () বা মজ্জাকোষের ক্যান্সার রক্তের প্লাজমাকোষের একপ্রকার ক্যান্সার। অটো কালারের (Otto Kahler) নামানুসারে এটিকে কখনো কখনো "কালারের ব্যাধি" নামেও ডাকা হয়। এই প্লাজমাকোষগুলি অস্থিমজ্জায় উৎপন্ন হয় এবং এরা শরীরের প্রতিরক্ষা বা অনাক্রম্য ব্যবস্থার অংশ। এই ব্যাধি থেকে বাঁচার সম্ভাবনা কম। কিমোথেরাপি দিয়ে কিংবা স্টেম সেল প্রতিস্থাপনের মাধ্যমে চিকিৎসার চেষ্টা করা হয়। রোগটি একটি বৃহত্তর রোগশ্রেণীর অন্তর্ভুক্ত যার নাম Hematological malignancies অর্থাৎ রক্ত সংবহনতন্ত্রের ক্যান্সারসমূহ।
সুষুম্নাশীর্ষবাহ্য প্লাজমাকোষার্বুদ
সুষুম্নাশীর্ষবাহ্য প্লাজমাকোষার্বুদ (ইংরেজি ভাষায়: Plasmacytoma) একটি "malignant monoclonal plasma cell tumor" যা নরম কলার মধ্যে বেড়ে উঠে। অনেকটা multiple myeloma-এর মত। কিন্তু multiple myeloma-তে হাড়ের পরিবর্তন এবং তা থেকে যে হাইপারক্যালসিমিয়া দেখা দেয় সেটা এক্ষেত্রে হয় না।
রক্তশূন্যতা
রক্তশূন্যতা বা রক্তাল্পতা বা রক্তস্বল্পতা (অ্যানিমিয়া) হল রক্তে রক্তকণিকা স্বল্পতা অথবা রক্তের পরিমাণ বা অক্সিজেনবাহী রক্তরঙ্গক হিমোগ্লোবিনের অভাব।রক্তশূন্যতা অন্য রোগের সঙ্গে একটি উপসর্গ হতে পারে (যেমন ক্রনিক রেনাল ফেইলিওর অর্থাৎ দীর্ঘমেয়াদী বৃক্কীয় কার্যহীনতা), বা কখনো নিজেই একটি রোগ হতে পারে (যেমন অ্যাপ্লাস্টিক অ্যানিমিয়া অর্থাৎ সমস্ত রক্তকণিকা তৈরি হবার অভাব) বা যার কারণে অন্য রোগ হতে পারে (যেমন হার্ট ফেইলিওর)।
ইতিহাস
কাস্তে-কোষ ব্যাধি
এটি একটি বংশগত হিমোগ্লোবিন-বিকার ঘটিত ব্যাধি যার প্রধান উপসর্গ রক্তাল্পতা। রোগটি সিকল সেল অ্যানিমিয়া নামে বেশী পরিচিত। এত রোগে রক্তের লোহিত রক্ত কোষগুলি কাস্তে আকৃতির দেখায় বলে এই নাম। এই লোহিত কণিকাগুলি অনমনীয় বলে প্লীহার ছাঁকনিতে আটকা পড়ে যায় ও তাড়াতাড়ি বিনষ্ট হয়। তাই এতে যে সরাসরি রক্তাল্পতা হয় তা রক্তনাশক বা হিমোলাইটিক ধরণের রক্তাল্পতা (তবে নীচে দেখুন অ্যাপ্লাস্টিক অ্যানিমিয়াও এই রোগের ক্রাইসিস দশায় কখনো কখনো হতে পারে)। তবে এই বংশগত রোগে মা ও বাবার থেকে আগত দুটি অ্যালিল-ই বিকৃত হলে এই ব্যাধি হয়। কিন্তু পিতা বা মাতার মধ্যে খালি একজনের থেকে আগত অ্যালিল বিকৃত হলে পুরোপুরি ব্যাধি হয় না সেই অবস্থাকে ব্যাধির বাহক বলে। পিতা ও মাতা দুজনেই বাহক না হলে ব্যাধি হয় না এবং দুজনেই বাহক হলেও ব্যাধি হবার সম্ভাবনা ২৫% (অটোজোমাল রিসেসিভ বংশগতি)। বাহকদের মৃদু রক্তাল্পতা হতে পারে। কিন্তু এর ফলে ম্যালেরিয়া ইত্যাদি কিছু রোগের বিরুদ্ধে অনাক্রম্যতা জন্মায়। তাই পৃথিবীর বেশ কয়েকটি ম্যালেরিয়া অধ্যুষিত অঞ্চলের জনতার মধ্যে এই ব্যাধির প্রাদুর্ভাব বেশী (যেমন আফ্রিকা)।
লোহিত রক্ত কোষগুলির অনমনীয়তার কারণ হিমোগ্লোবিন-এস, যার একটি অংশ (ছবিতে সবুজ) আঠালো হয়ে যাবার ফলে অনেক হিমোগ্লোবিন জুড়ে গিয়ে দড়ির মত জট পাকিয়ে যায়। হিমোগ্লোবিন এস একটি জিনগত ভাবে বিকৃত (মিউটেটেড) হিমগ্লোবিন- যার বিটা জিনের ষষ্ঠ অ্যামাইনো অ্যাসিডটি একটি বিন্দু-মিউটেশনের ফলে গ্লুটামিনের বদলে ভ্যালিনে পরিবর্তিত হয়। ভ্যালিন হাইড্রোফোবিক তাই আঠালো।
কাস্তে কোষ ব্যাধিতে রক্তাল্পতা (হিমোলাইটিক ক্রাইসিস) ছাড়া অন্যান্য উপসর্গের কারণও লোহিত কোষগুলির অনমনীয়তা। এর ফলে ছোট রক্তবাহগুলি মাঝে মধ্যে জ্যাম হয়ে যায়। ফলে সাময়িক রক্ত সরোবরাহের অভাবে স্থানীয় কলা-মৃত্যু ঘটতে পারে এবং এর ফলে নানা অঙ্গে ভয়ঙ্কর ব্যথা (পেইনফুল ক্রাইসিস) ও গোলযোগ দেখা দেয়। তাতে প্লীহার কিছু অংশ মরে শুকিয়ে ঝরে যেতে পারে, (autisplenectomy) বুকে ব্যাথা হতে পারে, মস্তিষ্কে স্ট্রোক, শিশ্নে প্রায়াপিজম, অস্থি মজ্জায় রক্ত উৎপাদনের অভাব (অ্যাপ্লাস্টিক অ্যানিমিয়া বা অবর্ধক রক্তশূণ্যতা), সাল্মোনেলা ব্যাক্টেরিয়া দ্বারা অস্টিওমায়েলাইটিস ইত্যাদি হতে পারে।
লালিকানাশ
লালিকানাশ () বলতে লোহিত রক্তকণিকা ভেঙে যাওয়া ও ফলশ্রুতিতে চারপাশের তরলে (জীবন্ত দেহের ক্ষেত্রে রক্তরস বা প্লাজমায়) হিমোগ্লোবিন ছড়িয়ে যাওয়াকে বোঝায়।
প্রাণীদেহের ভেতরে লালিকানাশ ঘটলে রক্তশূন্যতার সৃষ্টি হতে পারে। এই বিশেষ ধরনের রক্তশূন্যতাকে লালিকানাশজনিত রক্তশূন্যতা (Hemolytic Anemia) বলে।
প্রাণিদেহের বাইরে পরীক্ষার জন্য কাচের পাত্রে রাখা রক্তে লালিকানাশ ঘটলে পরীক্ষার ফলাফলে ত্রুটির সৃষ্টি হয়। লোহিত রক্তকণিকার ভেতরে পটাশিয়ামের পরিমাণ বেশি বলে লালিকানাশ ঘটলে রক্তরসে পটাশিয়ামের পরিমাণ ভুল করে বেশি দেখা যাতে পারে। রক্ত রাখার কাচের পাত্র বা টিউবটি ঠিকমত সংরক্ষণ না করলে, বেশি ঠান্ডা বা গরমে রাখলে, বা বেশিক্ষণ ধরে রেখে দিলে লালিকানাশ ঘটতে পারে।
ওয়্যারলেস অ্যাপ্লিকেশন প্রোটোকল
ওয়্যারলেস অ্যাপ্লিকেশন প্রোটোকল () তারহীন মাধ্যমের সাহায্যে তথ্য আদান প্রদানকারী বিভিন্ন অ্যাপ্লিকেশনের জন্য একটি উন্মুক্ত আন্তর্জাতিক আদর্শ। এটির প্রয়োগ মূলত পিডিএ বা মোবাইল ফোনে ইন্টারনেট ব্যবহারাধিকার দেয়ার জন্য। বর্তমানে এটি পৃথিবীর বেশির ভাগ মোবাইল ইন্টারনেট সাইটে বা ওয়াপ সাইটে ব্যবহৃত হয়।
মোবাইল ইন্টারনেট সাইট বা ওয়্যাপ সাইট হল বিশেষ ধরনের ওয়েব সাইট যা ওয়্যারলেস মার্কআপ ল্যাংগুয়েজ বা WML-এ লেখা হয় বা পরিবর্তিত করে নেওয়া হয়। আর ব্যবহার করতে দরকার হয় একটি ওয়্যাপ ব্রাউজার।
ওয়াপ ফোরামে এমন একটি প্রোটোকলের প্রস্তাবনা করা হয়েছে যা বিভিন্ন নেটওর্য়াক প্রযুক্তির মধ্যে ওয়্যাপ সরঞ্জাম ও সফটওয়্যারের দ্বারা তথ্য আদান প্রদান করাকে সহায়তা করে। ওয়্যাপ প্রোটকল স্ট্যাক নিন্মলিখিত স্তরগুলি নিয়ে গঠিত:
পানামা সিটি
পানামা সিটি মধ্য আমেরিকার ক্ষুদ্র রাষ্ট্র পানামার রাজধানী এবং বৃহত্তম শহর। পানামার কেন্দ্রীয় উপকূলভাগে পানামা খালের যে প্রান্ত প্রশান্ত মহাসাগরের সাথে সংযুক্ত সেখানেই পানামা সিটির অবস্থান। আমেরিকা মহাদেশের সবচাইতে সরু অংশে অবস্থিত হওয়ায় এই শহরের নিকট দিয়েই আটলান্টিক থেকে প্রশান্ত মহাসাগরের মধ্যে যাতায়াত মালামাল পরিবহনের কাজ চলে। ষোড়শ শতাব্দীতে এই শহরের পত্তনের পর থেকেই এই প্রক্রিয়া চলে আসছে। পানামার রাষ্ট্রীয় বাণিজ্য এবং শিল্পোৎপাদনের কেন্দ্রও এই শহর। এর আবহাওয়া সামুদ্রিক ক্রান্তীয় ধরনের। জানুয়ারি থেকে এপ্রিল পর্যন্ত শুষ্ককাল এবং মে থেকে ডিসেম্বর পর্যন্ত বর্ষাকাল থাকে। এখানকার দৈনিক সর্বোচ্চ তাপমাত্রা গড়ে ৩০° সেন্টিগ্রেড (৮৭° ফারেনহাইট) এবং সর্বনিম্ন তাপমাত্রা ২৩° সেন্টিগ্রেড (৭৩° ফারেনহাইট)।
মূল পানামা সিটি প্রতিষ্ঠিত হয় ১৫১৯ সালে। সেই অঞ্চলের স্পেনীয় উপনিবেশের গভর্নর Pedrarias Davila এই শহরের পত্তন করেন। দক্ষিণ আমেরিকার বিভিন্ন অঞ্চলে, বিশেষত পেরুতে অবস্থিত ইনকাদের রাজত্বে অভিযান পরিচালনা করার জন্য স্পেনীয় বাহিনী এই নগরকে একটি ঘাঁটি হিসেবে ব্যবহার করতো। অতি শীঘ্রই ইউরোপীয় উপনিবেশের সাথে দক্ষিণ আমেরিকার পশ্চিম উপকূলের মধ্যে মানুষ ও মালামাল পরিবহনের জন্য এই শহরটি জনপ্রিয় হয়ে উঠে। পরিবহনকৃত মালামালের মধ্যে প্রধান ছিল, পেরু থেকে আনা রূপা। স্পেনীয়রা এই পানামা যোজকে জাহাজ দিয়ে এই রুপা স্পেনে নিয়ে যেতো। ১৬৭১ সালে ওয়েল্‌শের জলদস্যু হেনরি মরগান এই আদি শহরটি (যার নাম পানামা ভিয়েজো বা পুরাতন পানামা) লুট করার পর ধ্বংস করে দেয়। স্পেনীয় কর্মকর্তারা দুই বছর অপেক্ষাকৃত নিরাপদ এবং প্রতিরক্ষার উপযোগী একটি স্থানে শহরটি পুনরায় নির্মাণ করে। প্রথমোক্ত স্থান থেকে এই নতুন স্থানের দূরত্ব ৮ কিলোমিটার এবং নতুন স্থানটি একটি উপদ্বীপ।
১৭০০ শতাব্দীতে স্পেনীয়রা বাণিজ্যের জন্য অন্যান্য পথ ব্যবহার করতে থাকায় পানামা সিটির বিশেষ অবনতি ঘটে। কিন্তু ১৮৫০-এর দশকে ক্যালিফোর্নিয়া গোল্ড রাশ এবং পানামা রেলপথ নির্মাণের পর পানামা সিটির মধ্য দিয়ে যাতায়ত বৃদ্ধি পায় এবং শহরটি পুনরায় উন্নত এবং উৎকৃষ্ট হিসেবে গড়ে উঠে। এসময় পানামা কলম্বিয়ার অন্তর্ভুক্ত ছিল এবং পানামা সিটি পানামা অঞ্চলের রাজনৈতিক কেন্দ্র হিসেবে চিহ্নিত হতো। ১৯০৩ সালে যখন পানামা কলম্বিয়া থেকে বিচ্ছিন্ন হয়ে স্বাধীনতা ঘোষণা করে তখন পানামা সিটি এই নতুন দেশের রাজধানী হিসেবে স্বীকৃতি লাভ করে। ১৯০৪ থেকে ১৯১৪ সালের মধ্যে পানামা খাল খননের সময় আবার পানামা সিটিতে উন্নয়নের জোয়ার সৃষ্টি হয়ে। খাল খনন প্রকল্পের আওতায় মার্কিন যুক্তরাষ্ট্রের সামরিক বাহিনীর সদস্যরা এই শহরে অত্যাধুনিক পয়ঃনিষ্কাশন ও জল বণ্টন ব্যবস্থা প্রতিষ্ঠা করে যাতে রোগ বালাই নিয়ন্ত্রণে রাখা যায়। এসময় শহরের জনসংখ্যা দ্রুত হারে বৃদ্ধি পায়। ১৯২০ ও ৩০-এর দশকে পানামানীয় শ্রমিকরা বাসস্থানের সংকট নিরসনে আন্দোলন ও রায়ট করে।
১৯৬০ ও ৭০-এর দশকে পানামা সিটির জনসংখ্যা বৃদ্ধির হার ছিল প্রতি বছর গড়ে শতকরা ১০ ভাগেরও বেশি। গ্রাম ও বিভিন্ন প্রত্যন্ত অঞ্চল থেকে অভিবাসীরা শহরে কাজের সন্ধানে ভিড় জমায়।
তঞ্চন
রক্ত তঞ্চন একটি শারীররবৃত্তীয় প্রক্রিয়া যাতে রক্ত জমাট বেঁধে তঞ্চন-পিণ্ড বা থ্রম্বাস (বহুবচনে থ্রম্বাই) তৈরি হয়। পরপর অনেকগুলি উৎসেচক ও তাদের কোফ্যাকটরের স্তরীভূত শৃঙ্খল বিক্রিয়ার দ্বারা শেষে থ্রম্বিন নামক একটি উৎসেচকের বিস্ফোরক মাত্রায় উৎপাদন ঘটলে ফাইব্রিনোজেন থেকে ফাইব্রিন জট তৈরি হয়ে তার মধ্যে অণুচক্রিকা ও অন্যান্য রক্তকণিকা আটকা পড়ে তঞ্চন-পিণ্ড তৈরি হয়।
শরীরের মধ্যে তঞ্চনের কাজ ক্ষতস্থান থেকে রক্তক্ষরণ বন্ধ করা। তঞ্চনের অভাবে ক্ষতস্থান থেকে রক্তক্ষরণ হয়ে মৃত্যু পর্যন্ত 
ঘটতে পারে। আবার অত্যধিক তঞ্চন রক্তবাহী সশিরা বা ধমনীর মধ্যে হলে রক্ত প্রবাহ বন্ধ হয়ে গিয়ে স্থানীয় কলার ইস্কিমিয়া (রক্তাভাব পরিবর্তনীয় আঘাত) বা ইনফার্কশান (রক্তাভাব জনিত স্থায়ী কলা মৃত্যু) হয়ে পারে। (যেমন হৃৎযন্ত্রের পক্ষে হার্ট অ্যাটাক বা মস্তিষ্কের ক্ষেত্রে থ্রম্বোটিক স্ট্রোক)
রক্তবাহের আভ্যন্তরীন আস্তরণ অর্থাৎ এ্ণ্ডোথেলিয়াম-এ চোট লাগলে তার নিম্নবর্তী কলার সঙ্গে রক্তের সংস্পর্শে 
তঞ্চনের অনুকূল অবস্থার সৃষ্টি হয়।
এই তঞ্চন শুরু করার মূল উৎস রক্ত ও অণুচক্রিকাদের সঙ্গে রক্তবাহের নিম্নবর্তী কলার ফাইব্রোব্লাস্ট বা মসৃণ পেশী কলার গায়ের ট্যিস্যু ফ্যাকটর নামক একটি প্রোটিন ও ঋণাতমক আধান বিশিষ্ট কয়েকধরণের ফস্ফোলিপিড (যাদের একত্রে টিশ্যু থ্রম্বোপ্লাস্টিন বলে) ।
অনুচক্রিকার সংস্পর্শে ব্লাড ফ্যাক্টর ১২,সক্রিয় ব্লাড ফ্যাক্টর ১২ তে পরিণত হয় যা আবার ব্লাড ফ্যাক্টর ১১ কে সক্রিয় ব্লাড ফ্যাক্টর ১১ তে পরিণত করে। সক্রিয় ব্লাড ফ্যাক্টর ১১ আবার ব্লাড ফ্যাক্টর ৯ কে সক্রিয় ব্লাড ফ্যাক্টর ৯ তে পরিনত করে। সক্রিয় ব্লাড ফ্যাক্টর ৯ ফসফোলিপিড, ব্লাড ফ্যাক্টর ৮ এবং ক্যালসিয়ামের উপস্থিতিতে ব্লাড ফ্যাক্টর ১০ কে সক্রিয় ব্লাড ফ্যাক্টর ১০ তে পরিনত করে।সক্রিয় ব্লাড ফ্যাক্টর ১০ আবার ফসফোলিপিড, ব্লাড ফ্যাক্টর ৮ এবং ক্যালসিয়ামের উপস্থিতিতে প্রোথ্রম্বিনকে থ্রম্বিনে পরিনত করে যা ফাইব্রিনোজেনকে ফাইব্রিন মনোমারে পরিণত করে। এই থ্রম্বিন আবার ব্লাড ফ্যাক্টর ১৩ কে সক্রিয় ব্লাড ফ্যাক্টর ১৩ তে পরিনত করে। ব্লাড ফ্যাক্টর ১৩ এবং ফাইব্রিন একত্রে অনুচক্রিকার উপর জালক তৈরী করে ফলে রক্ত জমাট বাধে।
আফম আহসানউদ্দিন চৌধুরী
আফম আহসানউদ্দীন চৌধুরী (১৯১৫ - আগস্ট ৩০,২০০১)ময়মনসিংহ জেলার গৌরিপুর উপজেলায় জন্ম। বাংলাদেশের একজন সাবেক রাষ্ট্রপতি। তিনি ১৯৭৩ সালে বাংলাদেশ সুপ্রিমকোর্টের একজন বিচারপতি হিসেবে নিয়োগ লাভ করেন। ২৭ই মার্চ, ১৯৮২ সালে সামরিক অভ্যূত্থানের তিন দিন পর তিনি রাষ্ট্রপতি হিসেবে নির্বাচিত হন।
এমেলিয়া ভেগা
এমেলিয়া ভেগা/ভিগা() (Amelia Vega Polanco;(জন্ম ৭ নভেম্বর ১৯৮৪) একজন ডোমিনিকান গায়িকা,মডেল এবং অভিনেত্রী,২০০৩ সালে,মাত্র ১৮ বছর বয়সে তিনি প্রথম ডোমিনিকান নারী হিসাবে মিস ইউনিভার্স নির্বাচিত হন।
এমেলিয়া,মিস ডমিনিকান রিপাবলিক খেতাব জেতার পর,৩ জুন,২০০৩ সালে,পানামা সিটিতে অনুষ্ঠিত মিস ইউনিভার্স ২০০৩ এ ডমিনিকান প্রজাতন্ত্রের হয়ে প্রতিনিধিত্ব করেন।তিনি তাঁর দেশের প্রথম প্রতিনিধি যিনি মিস ইউনিভার্স খেতাব জেতেন।
এমেলিয়া তাঁর সঙ্গীত জীবন শুরু করেন মাত্র ১৫ বছর বয়সে তার প্রথম ডেমো রেকর্ড করার পর,২৬ এপ্রিল ২০১০ সালে, তিনি তাঁর প্রথম একক "পাসা আনসে গুনডিটো"() আইটিউনসের দ্বারা মুক্তি পায়।এটা মাত্র দুই দিনের মধ্যে একটি শীর্ষ ল্যাটিন গান হয়ে ওঠে।কয়েক মাস পর তিনি তার পরিবেশগত গান ‘স্মগ’দিয়ে সবাই কে অবাক করে দেন।তিনি তার টুইটার একাউন্টে ঘোষণা করেন যে তার সম্পূর্ণ অ্যালবাম "আগওয়া দালচি"() ৩০ আগস্ট, ২০১১ তারিখে আইটিউনসে প্রথম মুক্তি পাবে।তিনি পুয়ের্তো রিকো,ইকুয়েডর,পানামা,ডোমিনিকান প্রজাতন্ত্রে তার সঙ্গীত প্রচার শুরু করেন "যেখানে তিনি ৫০,০০০ মানুষের ভিড়ের সামনে মার্ক অ্যান্থনি এবং চিলানের কনসার্ট খুললেন।"
এমেলিয়ার পিতা, ওটো মোগয়েল ভিগা রসকের কন্যা, একজন ডাক্তার এবং মা,প্যাট্রিসিয়া ভিক্টোরিয়া পোলানকো আলভারেজ,একজন পাইলট এবং যিনি মিস ওয়ার্ল্ড ১৯৮০ সালে তার দেশকে প্রতিনিধিত্ব করেছিলেন।তার পিতামহ ছিলেন মিগেলি এঞ্জেল ভিগা অ্যাসাভেডো,আইনজীবী,অধ্যাপক এবং তার সহকারী অধ্যাপক সান্টো ডোমিংগো বিশ্ববিদ্যালয়ের। যিনি লেখক ও কলেজের অধ্যাপক ভেনেসা ভিগা দ্যা বোনালির ভাই ছিলেন।এমেলিয়া ভেগা এর প্রপিতামহ,মিগেলি এঞ্জেল ভিগা হার্নান্দেজ এবং তাঁর পিতা,জোসে নিকোলাস ভেজা পিচার্ড, সান্তিয়াগো দে কিউবা থেকে কিউবান প্রবাসী,১৮৬০ সালে ডমিনিকান প্রজাতন্ত্রের কাছে এসেছিলেন, তার বাবা-মা, জোসে রাফায়েল ভিগা ব্রাভো এবং মার্গারিটা ক্রসেন্সিয়া পিচার্ডো কনট্র্রেরেস সাথে এবং তার ভাই জোসে রাফায়েল ভেগা পিচার্ডোকে নিয়ে,যার পূর্বপুরুষরা ছিলেন ইংরেজ রাজা,উইলিয়াম এবং কাস্টিলিয়ান রাজা আলফোনসো এক্স।
২৪ শে ডিসেম্বর, ২0১১ সালে,এমেলিয়ার দুই বছরের ডেটিংের পর এন।বি।এ খেলোয়াড় আল হর্ফোর্ডকে বিয়ে করেন। ২৩ ফেব্রুয়ারি ২০১৩ সালে,তাদের প্রথম সন্তানের জন্ম হয়,পুত্রের নাম ইয়ান হর্ফোর্ড ভিগা এবং ২৭ নভেম্বর ২০১৬ এ দম্পতির দ্বিতীয় সন্তানের জন্ম হয়,এই সময় একটি কন্যার জন্ম হয় নাম আলিয়া হর্ফোর্ড ভিগা। দম্পতি তাদের তৃতীয় সন্তানের আশা করছে,৭ই জানুয়ারী ২০১৮,তারিখে তাদের ইনস্টাগ্রামে লেখা এই বার্তাটি,'বেবি ইন দ্য ওভেন'।
আহসান হাবীব (কবি)
আহসান হাবীব (২ জানুয়ারি ১৯১৭ - ১০ জুলাই ১৯৮৫) একজন খ্যাতিমান বাংলাদেশী কবি ও সাহিত্যিক। দীর্ঘ দিন দৈনিক বাংলা পত্রিকার সাহিত্য সম্পাদক পদের দায়িত্ব পালন সূত্রে তিনি স্বাধীনতা-উত্তর বাংলাদেশের সাহিত্য অঙ্গনে অভিভাবকের ভূমিকা রেখেছেন। তিনি চল্লিশের দশকের অন্যতম প্রধান আধুনিক কবি হিসেবে পরিগণিত।
আহসান হাবীবের জন্ম ১৯১৭ সালের ২ ফেব্রুয়ারি পিরোজপুরের শংকরপাশা গ্রামে ৷ পিতার নাম হামিজুদ্দীন হাওলাদার। মাতা জমিলা খাতুন। তাঁর পাঁচ ভাই ও চার বোন ৷ অর্থনৈতিকভাবে অসচ্ছল পিতা- মাতার প্রথম সন্তান তিনি ৷ পারিবারিকভাবে আহসান হাবীব সাহিত্য সংস্কৃতির আবহের মধ্যে বড় হয়েছেন। সেই সূত্রে বাল্যকাল থেকেই লেখালেখির সঙ্গে যুক্ত হন তিনি। সেইসময় তাঁর বাড়িতে ছিল আধুনিক সাহিত্যের বইপত্র ও কিছু পুঁথি। যেমন আনোয়ারা, মনোয়ারা, মিলন মন্দির প্রভৃতি ৷ এসব পড়তে পড়তে একসময় নিজেই কিছু লেখার তাগিদ অনুভব করেন। সাহিত্যের অণুকূল পরিবেশ নিয়ে পিরোজপুর গভর্নমেন্ট স্কুল থেকে ১৯৩৫ সালে প্রবেশিকা পরীক্ষায় উত্তীর্ণ হন। এরপর তিনি চলে আসেন বরিশালে৷ ভর্তি হন সেখানকার বিখ্যাত বিএম কলেজে৷ কিন্তু অর্থনৈতিক সংকটের কারণে কলেজের পড়াশোনার পাঠ শেষ পর্যন্ত অসমাপ্ত রাখতে হয় তাঁকে। বিএম কলেজে দেড় বছর পড়ার পর ১৯৩৬ সালের শেষার্ধে কাজের খোঁজে তিনি রাজধানী কলকাতায় পাড়ি জমান৷ এভাবেই কবি আহসান হাবীবের বরিশাল থেকে তৎকালীন রাজধানী কলকাতায় পদার্পণ।
আহসান হাবীব ১৯৪৭ সালের ২১ জুন বিয়ে করেন বগুড়া শহরের কাটনারপাড়া নিবাসী মহসীন আলী মিয়ার কন্যা সুফিয়া খাতুনকে। আহসান হাবীব দুই কন্যা (কেয়া চৌধুরী ও জোহরা নাসরীন) ও দুই পুত্রের (মঈনুল আহসান সাবের ও মনজুরুল আহসান জাবের) জনক ছিলেন। পুত্র মঈনুল আহসান সাবের একজন স্বনামখ্যাত বাংলা ঔপন্যাসিক।
১২/১৩ বছর বয়সে স্কুলে পড়ার সময়ই ১৯৩৩ সালে স্কুল ম্যাগাজিনে তাঁর একটি প্রবন্ধ "ধরম" প্রকাশিত হয় ৷ ১৯৩৪ সালে তাঁর প্রথম কবিতা "মায়ের কবর পাড়ে কিশোর" পিরোজপুর গভর্নমেন্ট স্কুল ম্যাগাজিনে ছাপা হয় ৷ পরবর্তী সময়ে ছাত্রাবস্থায় কলকাতার কয়েকটি সাহিত্য পত্রিকায় তাঁর লেখা প্রকাশিত হলে নিজের সম্পর্কে আস্থা বেড়ে যায়। স্কুলে পড়াকালীন তিনি প্রবন্ধ প্রতিযোগিতার বিষয়বস্তুকে কবিতায় উপস্থাপিত করে পুরস্কৃত হয়েছিলেন। ততদিনে অবশ্য দেশ, মোহাম্মদী, বিচিত্রার মতো নামি দামী পত্রপত্রিকায় তাঁর বেশ কিছু লেখা প্রকাশিত হয়ে গেছে ৷ কলকাতা গিয়ে শুরু হয় আহসান হাবীবের সংগ্রামমুখর জীবনের পথচলা৷ তিনি কলকাতায় এসে ১৯৩৭ সালে দৈনিক তকবির পত্রিকার সহ-সম্পাদকের কাজে নিযুক্ত হন । বেতন মাত্র ১৭ টাকা৷ পরবর্তীকালে তিনি ১৯৩৭ সাল থেকে ১৯৩৮ সাল পর্যন্ত কলকাতার বুলবুল পত্রিকা ও ১৯৩৯ সাল থেকে ১৯৪৩ সাল পর্যন্ত মাসিক সওগাত পত্রিকায় কাজ করেন ৷ এছাড়া তিনি আকাশবাণীতে কলকাতা কেন্দ্রের স্টাফ আর্টিস্ট পদে ১৯৪৩ থেকে ১৯৪৭ সাল পর্যন্ত কাজ করেন ৷
১৯৮৫ সালের ১০ জুলাই আহসান হাবীব মৃত্যুবরণ করেন।
কাব্যগ্রন্থ, বড়দের উপন্যাস, গল্প, প্রবন্ধ-নিবন্ধ, ছোটদের ছড়া ও কবিতার বই সব মিলিয়ে আহসান হাবীবের বইয়ের সংখ্যা ২৫টি।
মঈনুল আহসান সাবের
মঈনুল আহসান সাবের (জন্ম ২৬ মে ১৯৫৮) একজন বাংলাদেশী সাহিত্যিক। তাঁর পিতা কবি আহসান হাবীব। জন্মস্থান ঢাকা।
মাধ্যমিক: ল্যাবরেটরি হাই স্কুল, ঢাকা (১৯৭৩)
উচ্চ মাধ্যমিক: ঢাকা কলেজ (১৯৭৫)
স্নাতক সম্মান (সমাজবিজ্ঞান): ঢাকা বিশ্ববিদ্যালয় (১৯৭৮)
স্নাতকোত্তর (সমাজবিজ্ঞান): ঢাকা বিশ্ববিদ্যালয় (১৯৭৯)
কার্যনির্বাহী সম্পাদক: সাপ্তাহিক ২০০০, লেখালেখি।
বাপী শাহরিয়ার শিশুসাহিত্য পুরস্কার (১৯৯১), ফিলিপস পুরস্কার, হুমায়ুন কাদির সাহিত্য পুরস্কার, বাংলা একাডেমী সাহিত্য পুরস্কার (১৯৯৬)
পরাস্ত সহিস (১৯৮২), অরক্ষিত জনপদ (১৯৮৩), স্বপ্নযাত্রা (১৯৮৪), আগমন সংবাদ (১৯৮৪), মামুলী ব্যাপার (১৯৮৪), চারদিক খোলা (১৯৮৫), একবার ফেরাও (১৯৮৫), আদমের জন্য অপেক্ষা (১৯৮৬), আগামী দিনের গল্প (১৯৮৭), পাথর সময় (১৯৮৯), এসব কিছুই না (১৯৮৯), লাল বাড়ির অদ্ভুত ভূত (১৯৮৯), ভিড়ের মানুষ (১৯৯০), এরকমই (১৯৯০), কেউ জানে না (১৯৯০), কোনো একদিন (১৯৯০), মানুষ যেখানে যায় না (১৯৯০), এক রাত (১৯৯০), চার তরুণ-তরুণী (১৯৯০), কয়েকজন অপরাধী (১৯৯০), পরাজয় (১৯৯০), লিলিপুটরা বড় হবে (১৯৯০), বাংলাদেশের ফুটবল তারকা (১৯৯০), সীমাবদ্ধ (১৯৯১), অচেনা জায়গায় (১৯৯১), কয়েকটি প্রেমপত্র (১৯৯১), সতের বছর পর (১৯৯১), এ এক জীবন (১৯৯১), অপরাজিতা (১৯৯১), ফেরা হয় না (১৯৯১), অগ্নিগিরি (১৯৯১), ধারাবাহিক কাহিনী (১৯৯২), অপেক্ষা (১৯৯২), কবেজ লেঠেল (১৯৯২), হারানো স্বপ্ন (১৯৯২), দুই বোন (১৯৯২), নীল খাম (১৯৯২), না (১৯৯২), সে তোমাকে পাবে না (১৯৯২), মুন্নী (১৯৯২), লজ্জা (১৯৯২), ভূতের থাকা না থাকা (১৯৯২), সুদূর (১৯৯৩), প্রেম ও প্রতিশোধ (১৯৯৩), স্বজন (১৯৯৩), তুমি আমাকে নিয়ে যাবে (১৯৯৩), মঈনুল আহসান সাবেরের প্রেমের গল্প (১৯৯৩), এক ঝলক আলো (১৯৯৪), দুপুর বেলা (১৯৯৫), মৌমাছি ও কাঠুরিয়া (১৯৯৬), তিন সাংবাদিক ভূত (১৯৯৭), মুক্তিযোগ্দধা আব্দুল মালেকের হাসি (১৯৯৭), সংসার যাপন (১৯৯৭), মৃদু নীল আলো (১৯৯৭), রেলস্টেশনে অজানা গল্প (১৯৯৮), জ্যোতির্ময়ী, তোমাকে বলি (১৯৯৮), যোগাযোগ (১৯৯৮), নির্বাচিত প্রেমের উপন্যাস (১৯৯৯), ঠাট্টা (১৯৯৯), অবসাদ ও আড়মোড়ার গল্প (১৯৯৯), ফিরে আসা (১৯৯৯), নির্বাচিত গল্প (১৯৯৯), ব্যক্তিগত (২০০০), বৃষ্টির দিন (২০০০), খুনের আগে ও পরে (২০০০), সবচেয়ে সুন্দর (২০০০), এটা আমার একার গল্প (২০০১), কেউ একত্রে অপেক্ষা করছে (২০০১), উপন্যাসসমগ্র (২০০১), কিশোর সমগ্র (২০০৩), ১৬ ডিসেম্বর ১৯৭১ (২০০৩), আমাদের খনজনপুর (২০০৪), পরের ঘটনা (২০০৪), শরীরের গল্প (২০০৪), যে কেউ না, তার সঙ্গে (২০০৫), সুকুমারের লজ্জা (২০০৫), তিলকের গল্প (২০০৬), দূরের ঐ পাহাড়চূড়ায় (২০০৬), এই দেখা যায় বাংলাদেশ (২০০৬), ঋষি ও নারী (২০০৫), আখলাকের ফিরে আসা (২০১৪)।
পাথর সময়, না প্রভৃতি
লিলিপুটেরা বড় হবে
সূত্র: বাংলা একাডেমী লেখক অভিধান
আলফ্রেদো দি স্তিফানো
আলফ্রেডো ডি স্টিফানো (৪ জুলাই ১৯২৬ - ৭ জুলাই ২০১৪; , ) একজন প্রাক্তন আর্জেন্টিনীয়-স্প্যানিশ ফুটবলার এবং কোচ। তাকে সর্বকালের অন্যতম সেরা ফুটবলার গণ্য করা হয়। তবে আর্জেন্টাইন হলেও তার মূল পরিচিতি স্প্যানিশ ক্লাব রিয়াল মাদ্রিদের খেলোয়াড় হিসেবে।
ডি স্টিফানো সেন্টার ফরোয়ার্ড হিসেবে খেলতেন। ১৯৪৩ আর্জেন্টিনার রিভারপ্লেট ক্লাবে তার ক্যারিয়ার শুরু হয়। পরবর্তী এক দশক তিনি আর্জেন্টিনা ও কলম্বিয়ার বিভিন্ন ক্লাবে খেলেন। ১৯৫৩ সালে রিয়াল মাদ্রিদে আসার পর ফেরেঙ্ক পুসকাসের সাথে তার ফরোয়ার্ড লাইনে অনবদ্য জুটি গড়ে উঠে, যা ক্লাবটিকে অনেক সাফল্য এনে দেয়। ১৯৬৪ পর্যন্ত রিয়ালের হয়ে তিনি ২৮২টি ম্যাচ খেলে ২১৯টি গোল করেন, যা ক্লাবটির ইতিহাসে তাকে লীগের সর্বোচ্চ গোলদাতায় পরিণত করে।
ইতিহাসের অন্যতম সেরা ফুটবলার হয়েও দুর্ভাগ্যজনকভাবে ডি স্টিফানোর কখনো বিশ্বকাপ ফুটবল খেলা হয়নি। ১৯৫০ সালের বিশ্বকাপে আর্জেন্টিনা খেলতে অস্বীকৃতি জানায়, ১৯৫৪ সালের বিশ্বকাপে আর্জেন্টিনা সুযোগ পায়নি, ১৯৫৬ সালে ডি স্টিফানো স্পেনের নাগরিকত্ব লাভ করেন এবং স্পেনের হয়ে পরবর্তী বিশ্বকাপের (১৯৫৮) বাছাই পর্বে অংশ নেন, কিন্তু স্পেন কোয়ালিফাই করতে ব্যর্থ হয়। ১৯৬২ সালের বিশ্বকাপের বাছাই পর্বেও তিনি স্পেনের হয়ে অংশ নেন, এবার স্পেন মূল পর্বে কোয়ালিফাই-ও করে, কিন্তু বিশ্বকাপের আগে ডি স্টিফানো ইনজুরিতে পড়ে মূল পর্বে খেলতে পারেননি।
বুয়েন্স আয়ার্সের ব্যারাকাসে জন্মগ্রহন করেন। পিতার নাম আলফ্রেডো ডি স্টেফানো। তার দাদা মাইকেল ১৯ শতকে ইতালির নিকোলোসি থেকে আর্জেন্টিনার চলে আসেন। ১৯৭৩ সালে তিনি মাত্র ১৭ বছর বয়সে আর্জেন্টাইন ক্লাব রিভার প্লেটে খেলা শুরু করেন।
সম-বিন্যাস (অবিচ্ছিন্ন)
অবিচ্ছিন্ন সম-বিন্যাস (continuous uniform distribution) সম্ভাবনার এমন একটি অবিচ্ছিন্ন বিন্যাস, যার যেকোনো একই দৈর্ঘ্যের ব্যবধির (interval) সম্ভাবনা সমান। সমভাবে বিন্যস্ত কোনো দৈব চলক যদি কেবল "a" হতে "b" এর মাঝে মান নেয়, যেখানে "a < b", তবে সম-বিন্যাসের সম্ভাবনা ঘনত্ব ফাংশন (probability density function) হবে:
ঘনত্ব অপেক্ষকের মান "a" ও "b" তে একেকক্ষেত্রে একেক রকম ধরা হয়, কখনো শূন্য, কখনো "1/(b − a)", কোনো কোনো ক্ষেত্রে "1/(2(b − a))"। এই দুই প্রান্তিক মানের কারণে "f(x) dx" বা "x f(x) dx" এর সমাকলন মানে কোনো পরিবর্তন হয় না বিধায় "f(a)" ও "f(b)" সাধারণত অগুরুত্বপূর্ণ।
সম-বিন্যাসের ক্রমযোজিত বিন্যাস ফাংশন হল:
সম-বিন্যাসের 'সমতা'-র নিহিতার্থ হল - সমভাবে বিন্যস্ত কোনো দৈব চলকের যেকোনো একই দৈর্ঘ্যের ব্যবধিতে পড়ার সম্ভাবনা সমান।
যদি formula_4 হয় এবং formula_5 যদি formula_6 এর একটি ধ্রুব অনুব্যবধি (subinterval) হয়, যেখানে formula_7, তাহলে formula_8-এর যেকোনো formula_5 দৈর্ঘ্যের ব্যবধিতে পড়ার সম্ভাবনা -
formula_10
হবে, যা ধ্রুব। অতএব - যেকোনো একই দৈর্ঘ্যের ব্যবধিতে পড়ার সম্ভাবনা সমান।
সম-বিন্যাসের a = 0 ও b = 1 হলে তাকে পরিমিত সম-বিন্যাস বলে।
পরিমিত সম-বিন্যাসের একটি বৈশিষ্ট্য হল, যদি U পরিমিত সম-বিন্যস্ত একটি দৈব চলক হয়, অর্থাৎ -
তাহলে 1-U ও সমভাবে বিন্যস্ত হবে, অর্থাৎ -
তাল্লিন
তাল্লিন (এস্তোনীয় ভাষায়: Tallinn "তাল্লিন্ন্‌") উত্তর ইউরোপের রাষ্ট্র ইস্তোনিয়ার রাজধানী।
মহাপ্লাবন (পুরাণ)
মহাপ্লাবন বলতে বুঝায় মানব সভ্যতা ধ্বংসের অভিপ্রায়ে দেবদেবী বা সৃষ্টিকর্তা কর্তৃক প্রেরিত বন্যা। যাকে ঐশ্বরিক শাস্তী বলে বিবেচনা করা হয়েছে। বেশিরভাগ পৌরনিক কাহিনীতে মহাপ্লাবনের সময় একজন ত্রানকর্তা বা নায়কের উপস্থিতি দেখা যায় যিনি মহাপ্লাবন থেকে জীবজগতকে রক্ষা করতে সচেষ্ট হন। বিশ্বের বিভিন্ন সংস্কৃতিতে মহাপ্লাবনের উল্লেখ পাওয়া যায়। যেমন, মেসোপটেমিয়া, ভারতের হিন্দু ধর্মগ্রন্থ, গ্রীক পুরানের ডিউকিলিয়ন, বুক অব জেনেসিস (বাইবেল), নোর্স পূরানের বার্গেলমির এবং মেসোআমেরিকার মায়া সভ্যতার লোরে অব কিচের কাহিনীতে।
মেসোপটেমিয়ার মহাপ্লাবনের কাহিনী রাজা জিউসুদ্রা, গিলগামেস এবং আর্থাসিস কে কেন্দ্র করে রচিত।
ম্যান বুকার পুরস্কার
ম্যান বুকার পুরস্কার (অথবা সংক্ষেপে বুকার পুরস্কার) বিশ্ব সাহিত্যের অন্যতম মর্যাদাসম্পন্ন পুরস্কার হিসেবে বিবেচিত। প্রতি বছর (বিচারকদের মতে) বিগত এক বছরে প্রকাশিত শ্রেষ্ঠ পূর্ণ-দৈর্ঘ্যের উপন্যাসকে এই পুরস্কারটি প্রদান করা হয়। কিছু শর্তাবলী রয়েছে, যেমন লেখককে অবশ্যই কমনওয়েলথ, জিম্বাবুয়ে অথবা আয়ারল্যান্ডের নাগরিক হতে হবে, এবং উপন্যাসটি ইংরেজি ভাষায় রচিত হতে হবে।
পূর্বতন বুকার পুরস্কারের ধারাবাহিকতায় ২০০৫ খ্রিস্টাব্দে বিশ্বের যে কোন দেশের লেখকদের জন্যে ম্যান বুকার আন্তর্জাতিক পুরস্কার প্রবর্তন করা হয়।
বুকার পুরস্কার বিজয়ী লেখক ও মনোনয়নপ্রাপ্ত লেখকদের তালিকা
১৯৬৯ সাল থেকে বর্তমান পর্যন্ত বুকার পুরস্কার বিজয়ী প্রতিটি উপন্যাস এবং পুরস্কারের জন্যে মনোনীত উপন্যাস সমূহ এখানে তালিকাবদ্ধ করা হলো। পুরস্কার জয়ী ঔপন্যাসিক ও উপন্যাস গাঢ় অক্ষরে লেখা হয়েছে।
In 1993, the "Booker of Booker" Prize was awarded to Salman Rushdie for Midnight's Children (the 1981 winner), for being judged the best novel to win the award in its first 25 years.
মডার্ন লাইব্রেরি কর্তৃক প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাসের তালিকা
মডার্ন লাইব্রেরি বিংশ শতাব্দীর সেরা একশটি উপন্যাসের একটি তালিকা তৈরি করে ১৯৯৮ সালে। একই সাথে তারা সেরা একশ নন-ফিকশন বইয়ের তালিকাও তৈরি করেছিল। উপন্যাসের তালিকাটি এখানে সংযোজন করা হল। এই রাংকিং পাঠকদের ভোটের ভিত্তিতে করা হয়েছে।
লারা দত্ত
লারা দত্ত ভূপতি পরিচিতি লারা দত্ত হিসেবেই (, ; জন্ম এপ্রিল ১৬,১৯৭৮ গাজিয়াবাদ, উত্তরপ্রদেশ) তিনি একজন ভারতীয় মডেল ও চলচ্চিত্র অভিনেত্রী। তিনি ২০০০ সালে মিস ইউনিভার্স প্রতিযোগিতায় জয় লাভ করেন।
ভারতের উত্তর প্রদেশের গাজিয়াবাদ এলাকায় ভারতীয় পিতা এবং ব্রিটিশ-ভারতীয় বংশোদ্ভূত মায়ের গর্ভে লারা'র জন্ম। তার বাবা উইং কমান্ডার অবসরপ্রাপ্ত এল.কে. দত্ত এবং মা জেনিফার দত্ত। তার আরো দু'জন বড় বোন রয়েছে। একজন ভারতীয় বিমানবাহিনীতে কর্মরত। সুরকার এবং ডিস্কো জকি (ডিজে) নিতিন শাহানে তার রক্তসম্পর্কীয় বোন। ১৯৮১ সালে তার পরিবার ব্যাঙ্গালোর থেকে স্থানান্তরিত হয়। সেখানে তিনি সেন্ট ফ্রান্সিস জেভিয়ার গার্লস হাই স্কুল এবং ফ্রাঙ্ক এন্থনী পাবলিক স্কুলে পড়াশোনা করেন। মুম্বাই বিশ্ববিদ্যালয় থেকে অর্থনীতি বিষয়ে স্নাতক ডিগ্রী অর্জন করেন।
লারা দত্ত ১৬ ফেব্রুয়ারি, ২০১১ সালে খ্রিস্টান পরিবারের সন্তান বিখ্যাত ভারতীয় টেনিস তারকা মহেশ ভূপতিকে মুম্বাইয়ের বান্দ্রায় বিয়ে করেন। এরপর খ্রিস্টীয় নিয়ম-নীতি অনুসারে ২০ ফেব্রুয়ারি, ২০১১ সালে গোয়ার সানসেট পয়েন্টে বিবাহ-পর্ব অনুষ্ঠিত হয়। ১ আগস্ট, ২০১১ সালে লারা দত্ত তাঁর অন্তসত্ত্বার সংবাদ প্রকাশ করেন। ২০ জানুয়ারি, ২০১২ সালে সায়রা নাম্নী এক কন্যা সন্তান প্রসব করেন তিনি।
২০১০ সালে ভূপতি দম্পতি একটি চলচ্চিত্র নির্মাণকারী সংস্থা "বিগ ডেডি প্রোডাকশন্স" প্রতিষ্ঠা করেন।
কর্পাস লুটেয়াম
স্তন্যপায়ী প্রাণীদের ডিম্বাশয়ে অবস্থিত পীত (হলুদ) রংয়ের অন্তঃক্ষরা গ্রন্থি যা থেকে প্রজেস্টেরোন হর্মোন নিঃসৃত হয়। ডিম্বাশয়ের পরিপক্ব গ্রাফিয়ান ফলিক্ল থেকে ডিম্বাণু নির্গত হবার পর সেই ফলিকলের অবশিষ্টাংশের কোষগুলি স্নেহপদার্থ সঞ্চয় করে স্ফীত হয় ও কিছু কিছু প্রাণির ক্ষেত্রে লিউটিন নামক ক্যারটিন জাতীয় রঙকের কারণে পীত বঅর্ণ ধারণ করে। কর্পাস লুটেয়াম প্রজেস্টেরোনের প্রধান উৎস এবং অধিকাংশ স্তন্যপায়ী প্রাণীর গর্ভধারনের জন্য প্রাথমিক গর্ভাবস্থার স্থায়ীত্ব এর তঘেকে নির্গত প্রজেস্টেরোনের উপর সম্পূর্ণ ভাবে নিররভরশীল (গেস্টেশন = গর্ভধারণ, এর থেকে প্রোজেস্টেরণ নামক স্টেরয়েডটির নাম হয়েছে। স্তন্যপায়ী প্রাণীদের স্ত্রঈ প্রজনন চক্রের (উচ্চ শ্রেণির প্রাইমেট দের মেন্স্ট্রু্যাল সাইকল বা অন্যান্য স্তন্যপায়ীদের ইস্ট্রাস সাইকলের) দ্বিতীয় অর্ধে প্রজেস্টেরোনের প্রভাবে জরায়ুর ভিতরের আবরণ (এন্ডোমেট্রিয়াম)নিষিক্ত ডিম্বাণুর রোপণের জন্য উর্বর হয়ে ওঠে। নিষিক্ত ডিম্বাণু জরায়ুর মধ্যে প্রেথিত হতে না পারলে কর্পাস লুটেয়াম দ্রুত শুকিয়ে কুঁকড়ে যায় ও অ্যাট্রেটিক ফলিকলে পরিণত হয়। প্রজেস্টেরোনের অভাবে জরায়ুর অন্তরাবণের উপরের স্তর তখন হয় ঝরে পড়ে (ও সঙ্গে কিছু রক্তপাত হয় - যা হল উচ্চশ্রেণির প্রাইমেট দের ঋতুস্রাব) অথবা শুকিয়ে অবশোষিত হয়।
অগ্ন্যাশয়
অগ্ন্যাশয় () মেরুদণ্ডী প্রাণীদের পরিপাক ও অন্তঃক্ষরা তন্ত্রের অন্তর্গত একটি মিশ্র গ্রন্থি, অর্থাৎ এর মধ্যে অন্তঃক্ষরা ও বহিঃক্ষরা দুইরকম গ্রন্থিই আছে। এর বহিঃক্ষরা অংশ পরিপাক তন্ত্রের একটি গ্রন্থি, যেটি থেকে নির্গত অগ্ন্যাশয় নালী পিত্তনালীর সঙ্গে যুক্ত হয়ে ক্ষুদ্রান্ত্রের ডিউডেনামের মধ্য অংশে উন্মুক্ত হয়। এর অন্তঃক্ষরা অংশের নাম ল্যাঙ্গারহান্স কোষপুঞ্জ (Islet of Langerhans "আইলেট অফ ল্যাঙ্গারহান্স"; আইলেট = ছোট দ্বীপ, অর্থাৎ বহিঃক্ষরা অংশগুলির মধ্যে মধ্যে বিক্ষিপ্ত অন্তঃক্ষরা কোষগুচ্ছগুলি) যার বিটা কোষ ইনসুলিন, আলফা কোষ গ্লুকাগণ, ডেল্টা কোষ সোমাটোস্টাটিন হরমোন নিঃসরণ করে।
মানবদেহের অগ্ন্যাশয়ের দৈর্ঘ্য ১৫-২৫ সেন্টিমিটার এবং ওজন ৬৫ থেকে ৭৫ গ্রাম। এর শীর্ষাংশ ডুওডেনামের অর্ধবৃত্তাকার বাঁকের মধ্যে অবস্থিত ও বাকী অংশ উদরগহ্বরের পেছনে প্রসারিত। ফলে এটা দেখতে অনেকটা লাতিন J বর্ণের মত।
অগ্ন্যাশয়ের অন্তঃক্ষরা গ্রন্থগুলি যে হরমোনগুলি নিঃসরণ করে, সেগুলি রক্তের শর্করা মাত্রা নিয়ন্ত্রণ করে থাকে। তাই অগ্ন্যাশয়ের কোন রোগে এই সব কোষ কার্যকারিতা হারিয়ে ফেললে ডায়াবেটিস রোগ দেখা দেয়।
অণুবীক্ষণ যন্ত্রের নিচে পর্যবেক্ষন করলে, অগ্ন্যাশয়ের একটি রঞ্জিত প্রস্থচ্ছেদ-এ দুই ধরনের প্যারেনকাইমাল কোষ দেখা যায়।হালকা রং-এ রঞ্জিত কোষ গুলো কে বলা হয় "আইলেটস অব ল্যাংগারহ্যান্স"।এগুলো হরমোন তৈরী করে এবং অন্তঃক্ষরা কার্যাবলীর অন্তরগত।
কোষপুঞ্জগুলি গুচ্ছ গুচ্ছ অন্তঃক্ষরা কোষ ও এদের মধ্যে জালের মত বিস্তৃত কৈশিক নালীর নেটওয়ার্ক নিয়ে গঠিত। কোষপুঞ্জের কৈশিকণালীগুলির প্রাচীরে সার বেঁধে অন্তঃক্ষরা কোষগুলি অবস্থিত। বেশির ভাগ অন্তঃক্ষরা কোষের সাথে রক্তনালীর সরাসরি সংযোগ আছে। অন্তঃক্ষরা কোষগুলি যেন "ব্যস্তভাবে নিজেদের হরমোন উৎপাদন করে যাচ্ছে এবং আশেপাশের অন্যান্য অগ্ন্যাশয় কোষগুলিকে সম্পূর্ণ উপেক্ষা করছে, যেন সেগুলি দেহের একেবারে ভিন্ন কোন অংশে অবস্থিত।" ("...busily manufacturing their hormone and generally disregarding the pancreatic cells all around them, as though they were located in some completely different part of the body." )
শুক্রাশয়
শুক্রাশয় (ইংরেজি testicle বা testis, অর্থাৎ পৌরুষের সাক্ষী) মেরুদণ্ডী প্রাণীদের পুংজননকোষ বা শুক্রাণু ও পুরুষ হরমোন টেস্টস্টেরোন উৎপাদনকারী অঙ্গ। স্ত্রী-প্রাণীতে এটির সদৃশ অঙ্গটি হল ডিম্বাশয়। এটি একই সাথে প্রজননতন্ত্র এবং অন্তঃক্ষরাতন্ত্রের অংশ।
সম্মুখস্থিত পিটুইটারি গ্রন্থি শুক্রাশয়ের কাজ নিয়ন্ত্রণ করে। পিটুইটারি থেকে আগত লুটেনীকরণ হরমোন শুক্রাশয়কে টেস্টস্টেরোন নিঃসরণে উদ্দীপিত করে। আবার টেস্টস্টেরন এবং ফলিকল-উদ্দীপক হরমোনের উপস্থিতি ছাড়া শুক্রাণু উৎপাদন সম্ভব নয়। পশুদের নিয়ে গবেষণাতে দেখা গেছে যে যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যহত হতে পারে যে পুরুষ প্রাণীটি অনুর্বর হয়ে যেতে পারে।
জর্জ তাকেই
জর্জ তাকেই (জাপানী: 武井 穂郷; জন্ম: এপ্রিল ২০, ১৯৩৭) একজন জাপানি বংশোদ্ভূত মার্কিন অভিনেতা। তিনি স্টার ট্রেক সিরিজে হিকারু সুলু নামক চরিত্রে অভিনয়ের জন্য সর্বাপেক্ষা বিখ্যাত।
তাকেই মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেস-এ ১৯৩৭ সালের ২০ এপ্রিল জন্মগ্রহণ করেন। তাঁর পারিবারিক নাম হোসাতো তাকেই। তাঁর পিতা তাকেকুমা নরম্যান তাকেই ও মাতা ফুমিকো এমিলি দুজনেই জাপানী-আমেরিকান। তাঁর পিতা জাপানের ইয়ামানাশি ও মাতা সাক্রামেন্তোয় জন্মগ্রহণ করেন।
১৯৬৫ সালে প্রযোজক জিনি রডেনবেরি তাকে "স্টার ট্রেক" ছবির দ্বিতীয় বৈমানিক হিকারু সুলু চরিত্রের জন্য নির্বাচন করেন। তার চরিত্র দ্বিতীয় মেয়াদে বাড়ানোর ইচ্ছা থাকলেও "দ্য গ্রিন বেরেটস্‌ (চলচ্চিত্র)|দ্য গ্রিন বেরেটস্‌]] চলচ্চিত্রে তাঁর জন ওয়েন চরিত্রের জন্য তিনি দ্বিতীয় মেয়াদের অর্ধেকাংশে অভিনয় করতে পারেন। তাঁর পরিবর্তে সেই স্থানে পাভেল চেকভ চরিত্রে অভিনয় করেন ওয়াল্টার কোয়েনিগ। তাকেই ফিরে আসলে দুজনের একই ড্রেসিং রুম ও চরিত্র ভাগাভাগি করে করতে হয়।
এরপর থেকে তাকেই বেশ কয়েকটি টেলিভিশন সিরিজ ও চলচ্চিত্রে অভিনয় করেন এবং ১৯৭৩ থেকে ১৯৭৪ সালে " সুলু চরিত্রের জন্য কণ্ঠ দেন। তিনি স্টার ট্রেক ধারাবাহিক চলচ্চিত্রের ছয়টি চলচ্চিত্রে, "" (১৯৭৯), "" (১৯৮২), "" (১৯৮৪), "" (১৯৮৬), "" (১৯৮৯), ও "" (১৯৯১) অভিনয় করেন। তিনি ফ্রিল্যান্সার ভিডিও গেমে হাকেরা ও কয়েকটি "স্টার ট্রেক" ভিডিও গেমে হিকারু সুলু চরিত্রে কণ্ঠ দিয়েছেন।
তাকেই ক্যাপ্টেন হিকারু সুলু চরিত্রে কণ্ঠ দেয়া ছয়জনের একজন যিনি কম্পিউটার গেম "স্টার ট্রেক: ক্যাপ্টেন্‌স চেয়ার"-এ নিজের কণ্ঠ দিয়েছেন। বাকিরা হলেন জোনাথান ফ্রেকস, কেট মুলগ্রিউ, মাইকেল ডর্ন, অ্যাভারি ব্রুকস ও মাজেল বারেট। ২০০৭ সালে তাকেই ওয়েবভিত্তিক সিরিজ ""-এ "ওয়ার্ল্ড এনাফ অ্যান্ড টাইম" পর্বে হিকারু সুলু চরিত্রের জন্য কণ্ঠ দেন।।
মানব পরিপাক তন্ত্র
মুখ থেকে মলদ্বার পর্যন্ত খাদ্যনালী এবং সংশ্লিষ্ট অঙ্গ সমবায়ে মানব পরিপাকত্তন্ত্র গঠিত যার মূল কাজ খাদ্য পরিপাক করা। একে পাচনতন্ত্র (digestive system) বা পৌষ্টিকতন্ত্রও বলা হয়ে থাকে।
খাদ্য পাচন বা পরিপাক বা হজম একটি শারীরিক প্রক্রিয়া যার মাধ্যমে খাদ্যকে প্রথমে ছোট ছোট টুকরো করে তার পর পর্যায়ক্রমে বিভিন্ন উৎসেচক দ্বারা বিগলিত করে দেহে আত্তীকরণের উপযোগী করা হয়।
পাচন প্রক্রিয়ায় নিযুক্ত অঙ্গতন্ত্রকে পাচনতন্ত্র বলে।
পাচন প্রক্রিয়াকে অবস্থান অনুযায়ী দুটিভাগে ভাগ করা যায়:
পাকনালীকে অন্ননালী বা খাদ্যনালী বলা হয় । ইংরাজী: Gut, gastrointestinal tract(GIT), digestive tract, alimentary canal.
স্তন্যপায়ী পাকনালীর অংশগুলি যথাক্রমে:
স্তন্যপায়ী ছাড়া অন্যান্য মরুদণ্ডীদের পাকনালী প্রায় একই রকম তবে ক্ষুদ্রান্ত্রে তিনটির বদলে দুটি ভাগ (জেজুনাম নাই)। বৃহদন্ত্র প্রায় নাই এবং অন্ত্রের এই শেষভাগে মূত্রনালী ও জননাঙ্গ উন্মুক্ত হয়, তাই পাকনালীর এই অংশের নাম ক্লোয়াকা যার কাজ মল ও মূত্র থেকে জল শুষে নিয়ে স্থলচরদের জল অপচয় রোধ।
বহিঃকোষীয় পাচন প্রক্রিয়ার পর্যায়ক্রমিক ধাপে হয়। প্রথম দুটি ধাপ হয় শিরপাকনালীতে
খাদ্য হজমের স্বার্থে পাকস্থলী গাত্রের যে আন্দোলন তাকে পেরিস্টলসিস বলা হয়। এই আন্দোলনের ফলে খাতদ্য দ্রব্য সহজে পূর্ণ-বিচূর্ণ হয় এবং হাইড্রোক্লোরিক এসিড, পানি এবং অন্যান্য এনজাইমের সঙ্গে মিশে।
পাকস্থরীতে খাদ্য পরিপাক হওয়ার জন্য অম্লীয় পরিবেশের প্রয়োজন হয়। তাছড়া পাকস্তলীতে নিঃসৃত হাইড্রোক্লোরিক এসিড খাদ্যদ্রব্যকে নরম করে সহজপাচ্য করে তোলে।
পাকনালীতে ব্যাকটেরিয়ার সংখ্যা প্রায় ১০০,০০,০০,০০,০০,০০০ যা আমাদের পুরো দেহের কোষ সংখ্যার থেকে কমপক্ষে ১০ গুণ।
ভালো ভূমিকা:
প্রাণীদের সেলুলেজ নেই (একমাত্র ব্যতিক্রম "টিউনিক"-ধারী অ্যাসিডিয়া)।
তাই উইপোকা থেকে গরু সবার সেলুলোজ হজম করতে ব্যাকটেরিয়া লাগে।
এদের দুভাগে ভাগ করা যায়:
গলবিল
গলবিল () মুখ ও নাসিকানালীর ঠিক পেছনে ও অন্ননালীর উপরে ঘাড় ও গলাতে অবস্থিত পরিপাকনালীর (এবং শ্বাসনালীর) অংশ।ফ্যারিনক্স পাচক সিস্টেমের অংশ এবং শ্বাসযন্ত্রের পরিচালনা অঞ্চল। (পরিচালনাকারী অঞ্চল যা নাক, ল্যারিনক্স, ট্র্যাচিয়া, ব্রোঞ্চি এবং ব্রোঞ্চিওল-ফিল্টারগুলি, ওয়ার্ম এবং বায়ুকে আর্দ্র করে এবং ফুসফুসের মধ্যে সঞ্চালিত করে।) ফ্যারেনক্সটি গলার অংশটিকে অবিলম্বে পিছনে ফেলে দেয় মুখের পেছনে এবং ফুসফুস এবং ল্যারিনক্সের উপরে অনুনাসিক গহ্বর। মানব ফ্যারিন্সটি প্রচলিতভাবে তিনটি ভাগে বিভক্ত করা হয়: নাসোফারেনক্স, অরফফার্নক্স এবং ল্যারিঞ্জফফার্নক্স। এটা vocalization গুরুত্বপূর্ণ।
মানুষের মধ্যে, ফারেনজিয়ালের দুটি সেট ফ্যারিনক্স গঠন করে এবং এর লুমেনের আকার নির্ধারণ করে। তারা অনুদৈর্ঘ্য পেশী একটি অভ্যন্তরীণ স্তর এবং একটি বাইরের বৃত্তাকার স্তর হিসাবে ব্যবস্থা করা হয়।ফ্যারেনক্সের উপরের অংশটি, ন্যসফারিএনক্স, কপাটের ভিত্তি থেকে নরম তালার উপরের অংশে প্রসারিত। এটি অভ্যন্তরীণ nares এবং নরম তালা মধ্যে স্থান এবং মৌখিক গহ্বর উপরে মিথ্যা রয়েছে। অ্যাডিনোডগুলি, যা ফারেনজিয়াল টনসিল নামেও পরিচিত, এটি ন্যাশোফারিএনক্সের পরবর্তী প্রাচীরের মধ্যে অবস্থিত লিম্ফয়েড টিস্যু স্ট্রাকচার। ওয়ালডিয়ারের টনসিল রিং ন্যাশোফারিএনক্স এবং অর্ওফারেনক্স উভয় ক্ষেত্রে লিম্ফয়েড টিস্যুয়ের একটি কাল্পনিক ব্যবস্থা। Nasopharynx শ্বাসযন্ত্রের epithelium দ্বারা রেখাযুক্ত হয় যে ছদ্মবেশী, কলাম, এবং ciliated হয়।
ন্যাশোফারিএনক্স, আওরফারিএনক্স এবং ল্যারিঞ্জোফারিএনক্সের সাথে উপরের শ্বাসযন্ত্রের ব্যবস্থা ডানদিকে লেবেলযুক্ত।
পাকস্থলী
পাকস্থলী () মানব দেহে পরিপাকতন্ত্রের একটি গুরুত্বপূর্ণ অংশ যা অন্ননালী ও ক্ষুদ্রান্ত্রের মধ্যে অবস্থিত। এটি উদর গহবরের বাম পাশে উপর দিকে থাকে। খাদ্য পরিপাক প্রক্রিয়া প্রধানত পাকস্থলীতে শুরু হয়। বিশেষ করে আমিষ জাতীয় খাদ্যের পরিপাকে পাকস্থলীর ভূমিকা প্রধান। সাধারণত: শর্করা এবং স্নেহ জাতীয় খাদ্য পাকস্থলীতে পরিপাক হয় না।
অন্ননালী ও ডুওডেনাম এর মাঝখানে পাকস্থলী একটি থলির মতো অঙ্গ। এর দৈর্ঘ্য প্রায় ২৫ সে.মি.।এটি উদরীয় গহ্বরের উপরের বাম দিকে থাকে। এর উপর প্রান্ত ডায়াফ্রামের বিপরীতে থাকে।পাকস্থলির পিছনে অগ্ন্যাশয় আছে।বৃহত্তর বক্রতা(greater curvature) থেকে বৃহত্তর ওমেন্টাম নামে। প্রাচীর পুরু ও পেশিবহুল।
পাকস্থলিতে দুটি স্ফিংক্টার থেকে-অন্ননালী এবং পাইলরিক।
পাকস্থলি প্যারাসিমপ্যাথেটিক ও অর্থোসিমপ্যাথেটিক প্লেক্সাস দিয়ে আবদ্ধ থাকে।
প্রাপ্তবয়স্ক মানুষের ক্ষেত্রে বিশ্রামরত ,প্রায় খালি অবস্থায় পাকস্থলির আয়তন ৪৫ থেকে ৭৫ মিলিলিটার। যেহেতু এটি বর্ধনশীল অঙ্গ,এটি প্রায় এক লিটার খাদ্য ধারণ করতে পারে। সদ্যজাত শিশুর পাকস্থলি মাত্র ৩০ মিলিলিটার খাদ্য ধারণ করতে পারে।
অ্যানাটমিতে পাকস্থলিকে চার ভাগে ভাগ করা হয়।পাকস্থলির প্রথম অংশ "কার্ডিয়া"। প্রতিটা ভাগের বিভিন্ন কোষ এবং কাজ আছে।
পাকস্থলীর প্রাচীরে অসংখ্য গ্যাস্ট্রিকগ্রন্থি থাকে। গ্যাস্ট্রিক গ্রন্থি থেকে নিঃসৃত রস খাদ্য পরিপাকে সহায়তা করে। পেরিসস্ট্যালসিস অর্থাৎ পাকস্থলীর পেশি সংকোচন ও প্রসারণের মাধ্যমে খাদ্যবস্তুকে পিষে মন্ডে পরিণত করে।
পাকস্থলীতে খাদ্য আসার পর অন্তঃপ্রাচীরের গ্যাস্ট্রিক গ্রন্থি থেকে গ্যাস্ট্রিক রস নিঃসৃত হয়। এই রসে প্রধান যে উপাদানগুলো থাকে তা হলো:
পাকস্থলীতে খাদ্যদ্রব্য পৌঁছানো মাত্র উপরিউক্ত রসগুলো নিঃসৃত হয়। পাকস্থলীর অনবরত সংকোচন ও প্রসারণ এবং এনজাইমের ক্রিয়ার ফলে খাদ্যমিশ্র মন্ডে পরিণত হয়। একে পাকমণ্ড(Chyme) বলে। এই মন্ড অনেকটা স্যুপের মতো এবং কপাটিকা ভেদ করে ক্ষুদ্রান্ত্রে প্রবেশ করে।
শর্করা এবং স্নেহ জাতীয় খাদ্য সাধারণত পাকস্থলীতে পরিপাক হয় না। কারণ, এদের পরিপাকের জন্য গ্যাস্ট্রিক রসে নির্দিষ্ট কোনো এনজাইম থাকে না।
পিত্তাশয়
পিত্তাশয় () অথবা পিত্তথলি বা পিত্তকোষ পরিপাকতন্ত্রের একটি নাশপাতি আকৃতির ফাঁপা অঙ্গ যা যকৃতের ডান খন্ডের নিম্নতলে উদরের আবরক ঝিল্লিহীন খাঁজে তির্যক ভাবে অবস্থান করে।এটি পোর্টা-হেপাটিস এর ডান প্রান্ত থেকে যকৃতের নিম্নকিনারা পর্যন্ত বিস্তৃত। এটির দৈর্ঘ্য প্রায় ৭-১০ সেঃমিঃ এবং প্রস্থ ৩ সেঃমিঃ;খাদ্য পরিপাকে ব্যবহারের জন্য একবারে প্রায় ৩০-৫০ মিলিলিটার পিত্তরস ধারণ করে রাখে। পিত্তের কারণে এটির রং গাঢ় সবুজ দেখায়। এটি পিত্তনালীর মাধ্যমে যকৃৎ ও ডুওডেনামের সাথে যুক্ত।
পিত্তাশয়কে গঠনগত দিক থেকে নিচ থেকে উপরে ফান্ডাস, দেহ, গ্রীবা এই তিন অংশে ভাগ করা যায়।
♦ফান্ডাসঃ এটি পিত্তাশয়ের সর্বনিম্নের অংশ যার কিছু অংশ যকৃতের নিচে অভিক্ষিপ্ত থাকে। এটি সামনের দিকে ডানদিকের নবম পর্শুকার তরুণাস্থির অগ্রভাগের ঠিক নিচে থাকে। এবং পেছন দিকে থাকে অনুপ্রস্থ কোলন।
♦দেহঃ ফান্ডাস থেকে গ্রীবা পর্যন্ত অংশটি দেহ। ফান্ডাসসহ দেহের দুই পাশ ও নিম্নতল
পেরিটোনিয়াম দিয়ে আবৃত থাকলেও উপরিতল আবরণ বিহীন।
♦গ্রীবাঃ দেহ থেকে সিস্টিক নালী পর্যন্ত অংশটি গ্রীবা। এটি কিছুটা ইংরেজি S আকৃতির বাঁক তৈরি করে।
এটি সিস্টিক ধমনীর মাধ্যমে রক্ত সরবরাহ পায় যা হেপাটিক ধমনীর ডান শাখা থেকে উদ্ভূত। সিস্টিক শিরার মাধ্যমে রক্ত সরাসরি পোর্টাল শিরায় যায়।
প্রধানত সিম্প্যাথেটিক স্নায়ু সিলিয়াক ও হেপাটিক প্লেক্সাস এর মাধ্যমে স্নায়ু অনুভুতি প্রদান করে। পিত্তশয়ে প্রদাহ হলে মাঝে মাঝে ডান কাঁধে ব্যথা অনুভুত হয় এর কারণ হল ডান ফ্রেনিক নার্ভ এর কিছু তন্তু ফ্রেনিক ও হেপাটিক প্লেক্সাসের মধ্য দিয়ে পোষ্ট-গ্যাংলিওনিক সিম্প্যাথেটিক ফাইবার বহন করে পিত্তাশয়ে স্নায়ু সরবরাহ প্রদান করে।
পিত্তাশয় যকৃৎ থেকে নিঃসৃত পিত্তরসকে ধারণ করে রাখে এবং এর ঘনত্ব যকৃতের চেয়ে দশগুণ বাড়ায়। পিত্তরসের ক্ষারত্ব কমায়।
চর্বিযুক্ত খাবার ডিউওডেনামে আসলে এর মিউকোজা স্তর থেকে কোলিসিস্টোকাইনিন হরমোন ক্ষরণ হয় যা পিত্তাশয়কে সংকোচিত করে এবং ওডির স্ফিংটার শিথিল করে ফলে পিত্তরস দ্রুত ক্ষুদ্রান্ত্রে প্রবেশ করে।
পিত্তাশয় আবশ্যকীয় অঙ্গ নয় কারণ সার্জারি করে এটি কেটে ফেললেও যকৃৎ এর কাজে সমস্যা হয় না, মানুষ স্বাভাবিক জীবন যাপন করতে পারে। 
★ কোলেসিস্টাইটিস বা পিত্তাশয়ের প্রদাহ।
★ পিত্তপাথুরী পিত্তাশয়ে পাথর।
★ পিত্তাশয় টিউমার।
যকৃৎ
যকৃৎ () মেরুদণ্ডী ও অন্যান্য কিছু প্রাণীদেহে অবস্থিত একটি আভ্যন্তরিক অঙ্গ। এটি বক্ষপিঞ্জরে মধ্যচ্ছদার নিচের অংশে অবস্থিত। একে চলতি বাংলায় কলিজা বলে সচরাচর উল্লেখ করা হয়। যকৃৎ দেহের বৃহত্তম গ্রন্থি। এর ওজন দেহের মোট ওজনের (৩-৫%)। এটি ২টি খণ্ডে বিভক্ত: ডান এবং বাম। প্রাণীদেহে বিপাকে ও অন্যান্য কিছু শারীরবৃত্তীয় কাজে যকৃত প্রধান ভূমিকা পালন করে। গ্লাইকোজেনের সঞ্চয়, প্লাজমা প্রোটিন সংশ্লেষণ, ঔষুধ বা অন্যান্য রাসায়নিক নির্বিষকরণে এর ভূমিকা গুরুত্বপূর্ণ।
যকৃতে পিত্তরস উৎপন্ন হয়; পিত্তরস একধরনের ক্ষারীয় যৌগ যা পরিপাকে সহায়তা করে। বিশেষত স্নেহজাতীয় খাদ্যের ইমালসিফিকেশন এর জন্য পিত্তরস প্রয়োজন। এছাড়াও যকৃৎ দেহের আরও কিছু জৈব-রাসায়নিক প্রক্রিয়া নিয়ন্ত্রণ করে।
দুই ধরনের কোষ দিয়ে যকৃৎ গঠিত যথা: প্যারেনকাইমাল এবং নন-প্যারেনকাইমাল। যকৃতের প্যারেনকাইমাল কোষকে হেপাটোসাইট বলে যা আয়তনের ৮০%। নন-প্যারেনকাইমাল কোষের মধ্যে রয়েছে হেপাটিক স্টিলেট কোষ, কাপফার কোষ এবং সাইনুসয়ডাল এন্ডোথেলিয়াল কোষ যা লিভার সাইনুসয়েড এর গুরুত্বপূর্ণ অংশ। এরা সমস্ত কোষের ৪০% হলেও আয়তনের মাত্র ৬.৫%।
যকৃৎ প্রধানত দুই পথে রক্ত সংবাহিত হয় যথা পোর্টাল শিরা এবং হেপাটিক ধমনী । শতকরা ৭৫ ভাগেরও বেশি রক্ত আসে পোর্টাল শিরা থেকে। অক্সিজেনের সরবরাহ দুই উৎস থেকেই নিশ্চিত হয়।যকৃত থেকে পিত্তরস নিঃসৃত হয় যা খাদ্য পরিপাকের, বিশেষ করে স্নেহজাতীয় খাদ্য পরিপাকের, একটি অতি প্রয়োজনীয় উপাদান৷ যকৃতে ইউরিয়া তৈরি হয়। এছাড়া যকৃতে অনেক গুরুত্বপূর্ণ জৈব রাসায়নিক বিক্রিয়া সংঘটিত হয়৷ এজন্য যকৃতকে দেহের জৈব রসায়নাগার বলে৷ যকৃত গুরুত্বপূর্ণ কয়েকটি কাজের মধ্যে রয়েছে:যকৃতের ওজনের পাঁচ থেকে দশ ভাগের বেশি চর্বি দিয়ে পূরণ হলে যে রোগটি হয় তাকে "ফ্যাটি লিভার" বলে। পশ্চিমা বিশ্বে সাধারণত মদ্যপানের কারণে ফ্যাটি লিভার হয়ে থাকে। তবে বহুমূত্র, শর্করা জাতীয় খাদ্যের আধিক্য,রক্তে চর্বির আধিক্য, উচ্চ রক্তচাপ, স্থূলতা ইত্যাদি কারণে ফ্যাটি লিভার হয়। লিভারে জমা চর্বি অনেক সময় স্থানীয় প্রদাহ সৃষ্টি করে এবং এ প্রদাহ থেকে কিছুসংখ্যক রোগীর লিভার সিরোসিস, এমনকী কোনো কোনো ক্ষেত্রে লিভার ক্যান্সারও হতে পারে। প্রাথমিক অবস্থায় এই রোগের কোনো উপসর্গ থাকে না, অন্য রোগের পরীক্ষা করার সময় সাধারণত রোগটি ধরা পড়ে। কখনো কখনো পেটের উপরিভাগের ডানদিকে ব্যথা,অবসন্নতা, ক্ষুধামান্দ্য ইত্যাদি উপসর্গ দেখা দিতে পারে।
প্রতি বছর সারা বিশ্বে এক লক্ষ মানুষ শুধুমাত্র লিভারের রোগে মারা যায়। তবে ‘রিজেনারেটিভ’ অঙ্গ হওয়ায় খুব সহজেই এটিকে প্রতিস্থাপন করে মানুষকে মৃত্যুর হাত থেকে বাঁচানো সম্ভব।
3.জীববিজ্ঞান ২য় পত্র - গাজী আজমল (পৃষ্ঠা-৮১)
পরিপাক নালী
পরিপাক নালী () বহুকোষী জীবদের এক ধরনের অঙ্গতন্ত্র যার কাজ খাদ্য গ্রহণ করা, গৃহীত খাদ্য পরিপাক করে শক্তি ও পুষ্টি নিষ্কাশন করা, এবং অবশিষ্ট বর্জ্য শরীর থেকে বহিস্কার করা।
প্রাণীভেদে এই নালী বিভিন্ন রকমের হয়। কিছু কিছু প্রাণীর বহু কক্ষবিশিষ্ট পাকস্থলী আছে, আবের অন্য প্রাণীর ক্ষেত্রে এটি এক-কাক্ষিক। একজন স্বাভাবিক প্রাপ্তবয়স্ক পুরুষ মানুষের পরিপাক নালী প্রায় ২০ ফুট লম্বা এবং এটিকে ঊর্ধ্ব ও নিম্ন পরিপাকনালী---এই দুই অংশে ভাগ করা যায়।
ঊর্ধ্বপরিপাকনালীতে আছে মুখ, গলনালী, অন্ননালী ও পাকস্থলী। নিম্ন পরিপাকনালীতে আছে ক্ষুদ্রান্ত্র (ডুওডেনাম, জেজুনাম ও ইলিয়াম), বৃহদান্ত্র (সিকাম, কোলন ও রেক্টাম বা মলাশয়) এবং পায়ু।
নিম্নে পরিপাক তন্ত্র গুলো বর্ননা করা হল ::-
মুখ :- মুখ দিয়ে পৌষ্টিকনালীর শুরু হয় ৷ এটি নাসারন্ধ্রের নিচে অাড়াঅাড়ি একটি বড় ছিদ্র যা উপরে ও নিচে ঠোট দ্বারা বেষ্টিত থাকে ৷
গলবিল :- মুখ গহ্ববরের পরের অংশ গলবিল ৷ মুখগহ্ববর থেকে খাদ্যবস্তু অন্ননালীতে পৌছে ৷ গলবিল সাধারনত ১৩ - ১৫ সে.মি লম্বা হয় ৷
অন্ননালী :- গলবিল থেকে পাকস্থলি পর্যন্ত নালীটির নাম অন্ননালী ৷ খাদ্যবস্তু এই নালীর মধ্য দিয়ে পাকস্থলিতে পৌছে ৷
পাকস্থলি :- অন্ননালী ও ক্ষুদ্রান্তের মাঝখানে একটি থলির মত অঙ্গ ৷ এর প্রাচীর পুরু ও পেশিবহুল ৷ এর প্রাচীরে অসংখ গ্যাস্ট্রিকগ্রন্থি থাকে ৷ পাকস্থলীর পেশি সংকোচন ও প্রসারনের মাধ্যমে খাদ্যবস্তুকে পিষে মন্ডে পরিনত করে ৷ গ্যাস্ট্রিকগ্রন্থি থেকে নিঃসৃত রস খাদ্য পরিপাকে সাহায্য করে ৷
ক্ষুদ্রান্ত :-পাকস্থলি থেকে বৃহদন্ত পর্যন্ত বিস্তৃত লম্বা , প্যাচানো নলকে ক্ষুদ্রান্ত বলে ৷ এটি ৩টি অংশে বিভক্ত যথা :- ডুওডেনাম , জুজেনাম ও ইলিয়াম ৷
বৃহদন্ত :- ইলিয়ামের পর থেকে পায়ু পর্যন্ত বিস্তৃত মোটা নলাকৃতি অংশটি হল বৃহদন্ত ৷ এটির তিনটি অংশ যথা :- সিকাম , কোলন ও মলাশয় ৷
ক্ষুদ্রান্ত্র
ক্ষুদ্রান্ত্র() মানবদেহের খাদ্য পরিপাকতন্ত্রের একটি অংশবিশেষ যা ওপরে পাকস্থলী এবং নিম্নে বৃহদন্ত্রের-এর মধ্যে অবস্থিত। মানবদেহের পরিপাক তন্ত্রের শুরু মুখগহ্বরে, এরপর ধারাবাহিকভাবে খাদ্যনালী, পাকস্থলী, ক্ষুদ্রান্ত্র , বৃহদন্ত্র ও মলাধার অবস্থিত। ক্ষুদ্রান্ত পাকস্থলী থেকে জীর্ণ-আধাজীর্ণ খাদ্যবস্তু গ্রহণ করে এবং এখানকার কাজ শেষে তা বৃহদন্ত্রে পাচার করে।
ক্ষুদ্রান্ত্র একটি গুরুত্বপূর্ণ অংশ যেখানে খাদ্য এবং মিনারেল পরিপাক এবং শোষণ হয়। স্নেহজাতীয় খ্যাদ্যের পরিপাক ক্ষুদ্রান্তে শুরু হয়।
ক্ষুদ্রান্ত্র অগ্নাশয়ের সঙ্গে সংযুক্ত। আবার কলিজার মধ্যে পিত্ত থলি অবস্থিত। হেপাটো-প্যানক্রিয়াটিক গ্রন্থির মধ্য দিয়ে পিত্ত রস এবং অগ্ন্যাশয়িক রস(Pancreatic Juice) ক্ষুদ্রান্ত্র প্রবেশ করে। এই প্রবেশ স্ফিংকটার অফ অডি(Sphincter of Oddi) দ্বারা নিয়ন্ত্রিত হয়।
এটি পূর্ণবয়স্ক পুরুষের ক্ষেত্রে ৬.৯ মিটার(২২ ফুট ৭ ইঞ্চি)এবং মহিলাদের ৭.১ মিটার(২৩ ফুট ৪ ইঞ্চি)হয়ে থাকে।এর ব্যাস ২.৩ - ৩ সে.মি. হয়ে থাকে।
It is approximately 2.5–3 cm in diameter. ক্ষুদ্রান্ত্রের তিনটি অংশ।
ক্ষুদ্রান্ত্রের তিনটি বিভাগ আণুবীক্ষণিক পর্যায়ে একে অপরের অনুরূপ হলেও কিছু গুরুত্বপূর্ণ পার্থক্য আছে যা নিম্নরূপ
পাকস্থলী থেকে পাইলোরিক স্ফিংকটার এর মাধ্যমে পাইলোরাস থেকে ডিওডেনামে খাদ্য প্রবেশ করে।
পাকস্থলি থেকে পাকমণ্ড ক্ষুদ্রান্ত্রের ডিওডেনামে প্রবেশ করে। এ সময় অগ্ন্যাশয় থেকে একটি ক্ষারীয় পাচকরস ডিওডেনামে আসে। এই পাচকরস খাদ্যমণ্ডের অম্লভাব প্রশমিত করে। পাচকরসের এনজাইম দ্বারা শর্করা ও আমিষ পরিপাকের কাজ চলতে থাকে এবং স্নেহ পদার্থের পরিপাক শুরু হয়।
পিত্তরস কলিজার থেকে নিঃসৃত হয় এবং পিত্তথলিতে জমা থাকে। এটি অম্লীয় আবস্থায় খাদ্যকে ক্ষারীয় করে পরিপাকের উপযোগী করে তোলে। পিত্তলবণ স্নেহ পদার্থের ক্ষুদ্র কণাগুলোকে পানির সাহায্যে মিশতে সাহায্য করে। পিত্তলবণ পিত্তরসের আন্যতম উপাদান। স্নেহপাচক এনজাইম লাইপেজের কাজ যথাযথ সম্পাদনের জন্য পিত্তলবণের ভুমিকা গুরুত্বপূর্ণ। এ লবণের সংস্পর্শে স্নেহ পদার্থ সাবানের ফেনার মতো ক্ষুদ্র ক্ষুদ্র দানায় পরিণত হয়। স্নেহপাচক এনজাইম লাইপেজ এই দানাগুলোকে ভেঙ্গে ফ্যাটি এসিড ও গ্লিসারলে পরিণত করে।
অগ্ন্যাশয় রসে অ্যামাইলেজ, লাইপেজ ও ট্রিপসিন নামক এনজাইম থাকে। আন্ত্রিক রসে আন্ত্রিক অ্যামাইলেজ, লাইপেজ, মলটেজ, ল্যাকটেজ ও শুক্রোজ ইত্যাদি এনজাইম থাকে। আংশিক পরিপাককৃত আমিষ ক্ষুদ্রান্ত্রে ট্রিপসিনের সাহায্যে ভেঙ্গে অ্যামাইনো এসিড ও সরল পেপটাইডে পরিণত হয়।
পরিপাককৃত খাদ্য ক্ষুদ্রান্ত্র থেকে ব্যাপন প্রক্রিয়ার মাধ্যমে রক্তে যাবে।ক্ষুদ্রান্ত্রের অভ্যন্তরীণ প্রাচীর সিমপ্ল কলামনার এপিথেলিয়াম দ্বারা আবৃত থাকে।
অধিকাংশ পুষ্টি (nutrient) ক্ষুদ্রান্ত্রের জেজুনাম অংশে শোষিত হয় । ব্যতিক্রম -ক্ষুদ্রান্ত্র শরীরের প্রতিরক্ষায়(Immunity) অংশ নেয়। প্রো-বায়োটিক ফ্লোরার উপস্থিতিতে পোষক দেহে প্রতিরোধ ক্ষমতা অনেক বাড়ায়।